qundao/data-zh-poetry huggingface dataset:
吴都台东湖书屋八首
作者：顾璘
朝代：明

梦想嘉鱼里，东湖有钓矶。遥闻精舍胜，似向故园归。礼乐摊黄卷，亭台坐翠微。曾经游息地，草木自光辉。水汇苍梧郭，天开绿野堂。云山秋滴翠，冰井夏生凉。药满寻诗径，花垂点易床。少须康济罢，散发任徜徉。满目浔漓水，涵虚净客心。尘埃飞不到，弦诵有馀音。坐傍梅根瘦，行临竹坞深。湖头凫鸭队，来往自浮沉。拂座松枝古，填门石壁青。聊垂马融帐，独坐子云亭。问字诸方集，谈经弟子听。人传南斗畔，光彩应文星。五岭精灵聚，当朝更曲江。大名千古敌，直节万夫降。化俗身为度，摛文笔似扛。如闻邹鲁教，今日在南邦。曲曲开幽径，迢迢接故邱。苍云深洞壑，白露满梧楸。莪老诗篇废，蘋香祀事修。慈乌千万个，啼断北林秋。山林元自僻，栖息易为安。邺架书千卷，严滩钓一竿。桄榔披露重，薜荔挂云寒。门外无车马，时时岸鹖冠。市远寂无哗，身閒乐更赊。静中全道气，物外送年华。避暑探孤洞，寻春聚百花。高歌紫芝曲，馀响落青霞。
吴都台东湖书屋八首·其一
作者：顾璘
朝代：明

梦想嘉鱼里，东湖有钓矶。遥闻精舍胜，似向故园归。礼乐摊黄卷，亭台坐翠微。曾经游息地，草木自光辉。
吴都台东湖书屋八首·其七
作者：顾璘
朝代：明

山林元自僻，栖息易为安。邺架书千卷，严滩钓一竿。桄榔披露重，薜荔挂云寒。门外无车马，时时岸鹖冠。
吴都台东湖书屋八首·其三
作者：顾璘
朝代：明

满目浔漓水，涵虚净客心。尘埃飞不到，弦诵有馀音。坐傍梅根瘦，行临竹坞深。湖头凫鸭队，来往自浮沉。
吴都台东湖书屋八首·其二
作者：顾璘
朝代：明

水汇苍梧郭，天开绿野堂。云山秋滴翠，冰井夏生凉。药满寻诗径，花垂点易床。少须康济罢，散发任徜徉。
吴都台东湖书屋八首·其五
作者：顾璘
朝代：明

五岭精灵聚，当朝更曲江。大名千古敌，直节万夫降。化俗身为度，摛文笔似扛。如闻邹鲁教，今日在南邦。
吴都台东湖书屋八首·其八
作者：顾璘
朝代：明

市远寂无哗，身閒乐更赊。静中全道气，物外送年华。避暑探孤洞，寻春聚百花。高歌紫芝曲，馀响落青霞。
吴都台东湖书屋八首·其六
作者：顾璘
朝代：明

曲曲开幽径，迢迢接故邱。苍云深洞壑，白露满梧楸。莪老诗篇废，蘋香祀事修。慈乌千万个，啼断北林秋。
吴都台东湖书屋八首·其四
作者：顾璘
朝代：明

拂座松枝古，填门石壁青。聊垂马融帐，独坐子云亭。问字诸方集，谈经弟子听。人传南斗畔，光彩应文星。
吴门怀古
作者：顾璘
朝代：明

南眺荒原思惘然，阖闾城古澹苍烟。吴宫已没弹丝处，胥渚犹伤赐剑年。渺渺晴湖浮远岫，萋萋春草下平田。长洲废苑那堪问，落日祇馀麋鹿眠。
周别驾宅看花
作者：顾璘
朝代：明

周侯方庭大如案，四叙种花香不断。日高散衙一事无，手汲清池自浇灌。鲜英的皪赤瑛珠，密萼纷披紫丝幔。芳根异种多难识，粉蝶黄蜂暗相唤。西邻迂叟饶闲情，叩户时来索花看。一来一醉酒千钟，月俸依稀费多半。君侯莫厌频来过，人生乐少忧患多。与君聚散同落叶，不醉花前将奈何。
周氏世寿堂诗
作者：顾璘
朝代：明

神尧御宇宙，举志法三王。政始重养老，下诏闻万方。昆邱寿谊翁，德俪四皓行。年纪百十六，眉鬓若秋霜。召之上殿见，作步甚康强。清问得孝理，赐归教其乡。郡有魏太守，治行尚循良。老老率先训，宾主体相当。降阶奉几杖，亲涤豆与觞。临郊再拜送，观者尽称扬。阖郡感滋化，斑白不自将。老翁既仙去，孙子皆淳庞。明智诵诗书，强壮力耕桑。三世并上寿，为国增休祥。四世产玄孙，俊拔如凤凰。三命作观察，肃肃振王纲。信哉仁者后，终然柱岩廊。乡里表厥宅，名曰世寿堂。遐迩传盛美，作颂比丝篁。蹇予附末响，朴拙匪成章。太史倘有述，终始差较详。
周臣为余写水墨山水大障徐子仁特赏其妙口占谢之
作者：顾璘
朝代：明

峥嵘华岳三神峰，移置草堂云雾浓。泉飞树挺气生动，羽人彷佛中林逢。周生作此特神妙，髯仙见之欲狂叫。眼中失却梅花翁，人间岂乏钟期老。
和七弟英玉始游天宁寺
作者：顾璘
朝代：明

古寺堪幽赏，长歌醉却回。岩虚留晚照，谷暗隐晴雷。对此忘晨夕，谁能数往来。池塘春草思，还爱惠连才。
和严太宰生日
作者：顾璘
朝代：明

丰镐几年淹吏省，虞廷多士望朝衣。台衡地重公何晚，金玉文高世所稀。共识皇情优且渥，莫疑吾道是邪非。传闻稷契频推让，黄阁风清正启扉。
和何司空委心亭题壁四首
作者：顾璘
朝代：明

司空夙颖脱，五车富诗书。摛文南宫选，老师谢弗如。兵曹执枢要，策足跃天衢。道腴笃真想，声利诚阔疏。矩步匪蹢躅，义路岂回纡。所志在忠亮，而遑顾其馀。以兹三十载，中外恒迭居。朅来谢帷幄，南食建业鱼。君子重求已，匪以外牵拘。皎皎金玉心，不殊在蓬庐。仕止辩时义，岂徒决归休。措意非中和，亦复乖天游。阳至百物熙，商清火西流。一为机心间，徒愧海上鸥。所以鲁东门，迟迟出尼丘。陶公会末造，矩矱难与俦。山林岂不美，堂陛贵献酬。仰怀海岳恩，吾力讵承不。古人当龃龉，遥情属沉忧。道有均休戚，贞则宜黾求。高名耀寰宇，白日行青冥。大旱思为霖，眷焉系群情。胡为念独善，渺渺怀南荆。安石昔岩栖，幡然慰苍生。昭烈廑三顾，永怀遗孔明。尧舜兹御天，泰阶既已平。海鹏负风力，九万将南征。君子欢在朝，小人乐深耕。后图良未艾，宿好讵可萦。岂不见伊叟，匪忻竹帛名。蹇余抱孤劣，戢羽还故山。惕然觉昨非，奄及知命年。为山念覆篑，结网薄临渊。先春旷麓蓘，而敢效禳田。司空悯弱质，引蓬置麻间。猎道六籍内，论世千古前。延颈瞩霄汉，藐尔披云烟。出幽喜迁乔，敢希泰华颠。但恐筋血枯，夙夜多馀闲。离群复索处，白首徒纷然。
和何司空委心亭题壁四首·其一
作者：顾璘
朝代：明

司空夙颖脱，五车富诗书。摛文南宫选，老师谢弗如。兵曹执枢要，策足跃天衢。道腴笃真想，声利诚阔疏。矩步匪蹢躅，义路岂回纡。所志在忠亮，而遑顾其馀。以兹三十载，中外恒迭居。朅来谢帷幄，南食建业鱼。君子重求已，匪以外牵拘。皎皎金玉心，不殊在蓬庐。
和何司空委心亭题壁四首·其三
作者：顾璘
朝代：明

高名耀寰宇，白日行青冥。大旱思为霖，眷焉系群情。胡为念独善，渺渺怀南荆。安石昔岩栖，幡然慰苍生。昭烈廑三顾，永怀遗孔明。尧舜兹御天，泰阶既已平。海鹏负风力，九万将南征。君子欢在朝，小人乐深耕。后图良未艾，宿好讵可萦。岂不见伊叟，匪忻竹帛名。
和何司空委心亭题壁四首·其二
作者：顾璘
朝代：明

仕止辩时义，岂徒决归休。措意非中和，亦复乖天游。阳至百物熙，商清火西流。一为机心间，徒愧海上鸥。所以鲁东门，迟迟出尼丘。陶公会末造，矩矱难与俦。山林岂不美，堂陛贵献酬。仰怀海岳恩，吾力讵承不。古人当龃龉，遥情属沉忧。道有均休戚，贞则宜黾求。
和何司空委心亭题壁四首·其四
作者：顾璘
朝代：明

蹇余抱孤劣，戢羽还故山。惕然觉昨非，奄及知命年。为山念覆篑，结网薄临渊。先春旷麓蓘，而敢效禳田。司空悯弱质，引蓬置麻间。猎道六籍内，论世千古前。延颈瞩霄汉，藐尔披云烟。出幽喜迁乔，敢希泰华颠。但恐筋血枯，夙夜多馀闲。离群复索处，白首徒纷然。
和刘光禄观潮
作者：顾璘
朝代：明

把酒惊潮至，鸣丝且罢弹。钱王莫漫射，枚客正须观。涛捲日争白，鲲腾天让宽。当筵疑溅雪，醉舞不知寒。
和刘光禄观潮
作者：顾璘
朝代：明

江楼再上思前事，十度流年指一弹。满目波涛还自至，旧时宾客不同观。玉龙气涌澄江动，雪练光摇大海宽。欲挽灵槎上霄汉，祇愁风露弄秋寒。
和女文自寿二首
作者：顾璘
朝代：明

天印峰头望太空，海天冥漠快高鸿。烟霞窟宅将俦侣，玉雪襟怀见始终。曳履那沾东郭雪，枕书长占北窗风。虚无大药千年鼎，潦倒沧洲一钓翁。风尘无路上渔蓑，林壑逍遥乐事多。花底笙歌传酒赋，水边台榭散行窝。素心一任浮云变，华发其如大药何。新买小山皆种桂，绿阴青子任婆娑。
和女文自寿二首·其一
作者：顾璘
朝代：明

天印峰头望太空，海天冥漠快高鸿。烟霞窟宅将俦侣，玉雪襟怀见始终。曳履那沾东郭雪，枕书长占北窗风。虚无大药千年鼎，潦倒沧洲一钓翁。
和女文自寿二首·其二
作者：顾璘
朝代：明

风尘无路上渔蓑，林壑逍遥乐事多。花底笙歌传酒赋，水边台榭散行窝。素心一任浮云变，华发其如大药何。新买小山皆种桂，绿阴青子任婆娑。
和少传陈留公夏日野庄卧病之作二首
作者：顾璘
朝代：明

茅斋寄在古城边，堂下犹存旧砚泉。芳草閒门无俗驾，乱鸦疏柳对秋天。艰危周勃安刘后，慷慨温公入洛年。圣主赐金堪养老，故山醇酒且安眠。闻道裴公返近郊，野堂潇洒自诛茅。城隅古道人孤往，门外新松鹤已巢。京洛上公时问讯，江潭渔父或求交。向来丹毂非吾愿，白首谈玄任客嘲。
和少传陈留公夏日野庄卧病之作二首·其一
作者：顾璘
朝代：明

茅斋寄在古城边，堂下犹存旧砚泉。芳草閒门无俗驾，乱鸦疏柳对秋天。艰危周勃安刘后，慷慨温公入洛年。圣主赐金堪养老，故山醇酒且安眠。
和少传陈留公夏日野庄卧病之作二首·其二
作者：顾璘
朝代：明

闻道裴公返近郊，野堂潇洒自诛茅。城隅古道人孤往，门外新松鹤已巢。京洛上公时问讯，江潭渔父或求交。向来丹毂非吾愿，白首谈玄任客嘲。
和张水部杂咏八首 其一 柳溪
作者：顾璘
朝代：明

春雨夜来急，溪流朝已深。柳丝摇浅绿，垂影到波心。
和张水部杂咏八首 其七 江楼
作者：顾璘
朝代：明

野望面苍茫，海思坐超越。云生鹳鹤林，日射蛟龙穴。
和张水部杂咏八首 其三 看竹
作者：顾璘
朝代：明

水曹爱看竹，一日分几时。峨冠不须著，美酒聊自持。
和张水部杂咏八首 其二 桧径
作者：顾璘
朝代：明

苍桧夹芳径，葱茜饶佳色。霜天独不凋，然后知尔德。
和张水部杂咏八首 其五 荷风
作者：顾璘
朝代：明

峨峨红粉妆，冉冉出清滓。风来忽倒垂，照见新莲子。
和张水部杂咏八首 其八 鱼陂
作者：顾璘
朝代：明

朝衔新藻游，暮托淤菹息。幸无涸辙忧，不望监河泽。
和张水部杂咏八首 其六 水亭
作者：顾璘
朝代：明

清溪坐来澄，白鸟望中度。酒熟无人开，诗成有神助。
和张水部杂咏八首 其四 蕉雨
作者：顾璘
朝代：明

高叶战风雨，历乱不堪数。诗思与翩翩，坐深良独苦。
和张水部杂咏八首·柳溪
作者：顾璘
朝代：明

春雨夜来急，溪流朝已深。柳丝摇浅绿，垂影到波心。苍桧夹芳径，葱茜饶佳色。霜天独不凋，然后知尔德。水曹爱看竹，一日分几时。峨冠不须著，美酒聊自持。高叶战风雨，历乱不堪数。诗思与翩翩，坐深良独苦。峨峨红粉妆，冉冉出清滓。风来忽倒垂，照见新莲子。清溪坐来澄，白鸟望中度。酒熟无人开，诗成有神助。野望面苍茫，海思坐超越。云生鹳鹤林，日射蛟龙穴。朝衔新藻游，暮托淤菹息。幸无涸辙忧，不望监河泽。
和徐子仁游虎丘四首
作者：顾璘
朝代：明

胜地遥相引，清川澹自临。散怀盘石大，洗耳剑池深。僧气饶云月，岩居傍竹林。坐来神易怆，松籁莫哀吟。溪门藏曲坞，入寺始知奇。石悟生公法，山传白傅诗。浮云催短世，裋褐傲清时。莲社容吾酒，终当共尔期。漫踏书台路，那逢讲席人。泉争惠山品，地避子城尘。幽林云隐见，峭壁玉嶙峋。本性宜岩穴，劳生负此身。诗书贫自得，云水老何厌。世味僧边减，山容雪后添。狂摩试剑石，醉眺大吴岩。莫笑归期缓，名蓝客易淹。
和徐子仁游虎丘四首·其一
作者：顾璘
朝代：明

胜地遥相引，清川澹自临。散怀盘石大，洗耳剑池深。僧气饶云月，岩居傍竹林。坐来神易怆，松籁莫哀吟。
和徐子仁游虎丘四首·其三
作者：顾璘
朝代：明

漫踏书台路，那逢讲席人。泉争惠山品，地避子城尘。幽林云隐见，峭壁玉嶙峋。本性宜岩穴，劳生负此身。
和徐子仁游虎丘四首·其二
作者：顾璘
朝代：明

溪门藏曲坞，入寺始知奇。石悟生公法，山传白傅诗。浮云催短世，裋褐傲清时。莲社容吾酒，终当共尔期。
和徐子仁游虎丘四首·其四
作者：顾璘
朝代：明

诗书贫自得，云水老何厌。世味僧边减，山容雪后添。狂摩试剑石，醉眺大吴岩。莫笑归期缓，名蓝客易淹。
和徐子仁除夕
作者：顾璘
朝代：明

蓬鬓休嗟老不堪，馀生都已付沈酣。身旋蛙井元无几，岁历龙飞又十三。江草向人寒更绿，塞鸿何事早辞南。年来结念投禅寂，且喜维摩屡放参。
和文济迁居二首
作者：顾璘
朝代：明

大隐何劳访碧岑，帝城佳处即云林。阴阴柳覆溪门静，宛宛莺啼竹坞深。安石东山堪独卧，孔明梁甫莫悲吟。凤台雪霁多佳景，不负扁舟五夜寻。碧烟虚槛树千章，最爱疏桐挂月光。胜地别开棋局墅，仙人新住水云乡。西邻脩竹青稍细，南郭群峰翠黛长。闭户注书稀出入，莫言门外有风霜。
和文济迁居二首·其一
作者：顾璘
朝代：明

大隐何劳访碧岑，帝城佳处即云林。阴阴柳覆溪门静，宛宛莺啼竹坞深。安石东山堪独卧，孔明梁甫莫悲吟。凤台雪霁多佳景，不负扁舟五夜寻。
和文济迁居二首·其二
作者：顾璘
朝代：明

碧烟虚槛树千章，最爱疏桐挂月光。胜地别开棋局墅，仙人新住水云乡。西邻脩竹青稍细，南郭群峰翠黛长。闭户注书稀出入，莫言门外有风霜。
和望之中丞春日对雪二首
作者：顾璘
朝代：明

春风拂拂自东开，春雪盈盈落凤台。江柳破寒先舞絮，宫花应候尽妆梅。霏微向日相矜媚，轻簿迎风却倒回。野老茅斋方卧稳，叩门休报大夫来。大壑春生冰欲开，青皇将雪下瑶台。先教润泽苏原草，故送清寒勒野梅。鳷鹊云高鸿影度，卢龙江动练光回。东郊前日迎春侣，裘马翩翩射鹿来。
和望之中丞春日对雪二首·其一
作者：顾璘
朝代：明

春风拂拂自东开，春雪盈盈落凤台。江柳破寒先舞絮，宫花应候尽妆梅。霏微向日相矜媚，轻簿迎风却倒回。野老茅斋方卧稳，叩门休报大夫来。
和望之中丞春日对雪二首·其二
作者：顾璘
朝代：明

大壑春生冰欲开，青皇将雪下瑶台。先教润泽苏原草，故送清寒勒野梅。鳷鹊云高鸿影度，卢龙江动练光回。东郊前日迎春侣，裘马翩翩射鹿来。
和望之惜园花尽开之作
作者：顾璘
朝代：明

十日春晴花尽开，一年春事半莓苔。疏枝密萼相将盛，粉蝶黄峰莫浪猜。漫举金杯当月榭，谁吹玉笛傍霜台。芳菲未忍随流水，绕树攀条意独哀。
和泾川公纳凉以五平属上去入声作三诗
作者：顾璘
朝代：明

烦心如枯鱼，展转想斗水。凉飙从西来，猛雨爽我耳。初临前轩看，返洒已满几。青松披鲜云，野景晚转美。庭花瑶簪长，韡韡拟缟李。谁怀逢秋悲，且展解暑喜。泾川神仙才，匪与朽腐比。新辞敷烟霞，缥缈起短纸。劳劳南州符，讵遂闭户卧。休衙经旬居，茂树恣意坐。生涯嗟蓬飘，世事付甑破。民忧疮弥深，岁序梦易过。江鸥邀东还，戏棹见万个。长风驱洪波，聚散互荡簸。高人逃深岩，静啸厌众和。阳城何其愚，计驾奏下课。蓬莱从灵仙，绝粒食白石。何如临清秋，忽释触热厄。江云翻鸣涛，洑沫雪一尺。疏篁摇凉飔，隔屋叶摵摵。清泠留侯居，月阁辟七夕。陶情时开尊，博剧或设弈。伊余婴离忧，契阔薄物役。公毋怀南征，卒乞别北客。
和泾川公纳凉以五平属上去入声作三诗·其一
作者：顾璘
朝代：明

烦心如枯鱼，展转想斗水。凉飙从西来，猛雨爽我耳。初临前轩看，返洒已满几。青松披鲜云，野景晚转美。庭花瑶簪长，韡韡拟缟李。谁怀逢秋悲，且展解暑喜。泾川神仙才，匪与朽腐比。新辞敷烟霞，缥缈起短纸。
和泾川公纳凉以五平属上去入声作三诗其三
作者：顾璘
朝代：明
体裁：古风

蓬莱从灵仙，绝粒食白石。何如临清秋，忽释触热厄。江云翻鸣涛，洑沫雪一尺。疏篁摇凉飔，隔屋叶摵摵。清泠留侯居，月阁辟七夕。陶情时开尊，博剧或设弈。伊余婴离忧，契阔薄物役。公毋怀南征，卒乞别北客。
和泾川公纳凉以五平属上去入声作三诗其二
作者：顾璘
朝代：明
体裁：古风

劳劳南州符，讵遂闭户卧。休衙经旬居，茂树恣意坐。生涯嗟蓬飘，世事付甑破。民忧疮弥深，岁序梦易过。江鸥邀东还，戏棹见万个。长风驱洪波，聚散互荡簸。高人逃深岩，静啸厌众和。阳城何其愚，计驾奏下课。
和答同年朱君佐邦伯二首
作者：顾璘
朝代：明

四方纲纪日，夫子耀龙光。小试关民社，高才失庙廊。风严松力劲，草盛豆苗荒。耿耿循良传，千秋数赵张。驰驱空病骨，偃仰负清朝。独采山中药，期寻海上桥。怀贤归水镜，忧国望星杓。千里闻金奏，泠泠胜九韶。
和答同年朱君佐邦伯二首·其一
作者：顾璘
朝代：明

四方纲纪日，夫子耀龙光。小试关民社，高才失庙廊。风严松力劲，草盛豆苗荒。耿耿循良传，千秋数赵张。
和答同年朱君佐邦伯二首·其二
作者：顾璘
朝代：明

驰驱空病骨，偃仰负清朝。独采山中药，期寻海上桥。怀贤归水镜，忧国望星杓。千里闻金奏，泠泠胜九韶。
和罗女文悼妾二首
作者：顾璘
朝代：明

斗帐红罗杂组裯，阳台云散梦无由。灵飞月殿仙为侣，鬼落星宫命见仇。金屋旧恩何处所，银河秋望此生休。欲知清夜伤心地，画烛烧残独倚楼。水榭花台失旧踪，新秋风雨罢芙蓉。也知尤物终先坏，恨杀倾城不再逢。堕泪难禁团扇赋，埋愁空起若堂封。魂归莫向家乡去，楚水淮山一万重。
和罗女文悼妾二首·其一
作者：顾璘
朝代：明

斗帐红罗杂组裯，阳台云散梦无由。灵飞月殿仙为侣，鬼落星宫命见仇。金屋旧恩何处所，银河秋望此生休。欲知清夜伤心地，画烛烧残独倚楼。
和罗女文悼妾二首·其二
作者：顾璘
朝代：明

水榭花台失旧踪，新秋风雨罢芙蓉。也知尤物终先坏，恨杀倾城不再逢。堕泪难禁团扇赋，埋愁空起若堂封。魂归莫向家乡去，楚水淮山一万重。
和舜玉春日偶题
作者：顾璘
朝代：明

小园泉石占清华，竹坞松堂静不哗。悬薄护寒藏橘实，曲池？水灌兰芽。缁衣老衲时求饭，纱帽幽人共煮茶。门外东风摇五柳，居邻閒拟似陶家。
和舜玉春日偶题
作者：顾璘
朝代：明
体裁：七言律诗

小园泉石占清华，竹坞松堂静不哗。悬薄护寒藏橘实，曲池�水灌兰芽。缁衣老衲时求饭，纱帽幽人共煮茶。门外东风摇五柳，居邻閒拟似陶家。
和英玉览柳山图见寄之作
作者：顾璘
朝代：明

昔人弦诵地，古木已如兹。惠泽宛犹在，池台空尔为。棠花依涧发，薜荔绕墙垂。更扫苍厓石，新镌水部诗。
和英玉闻秋佳亭新移怅然作兼简王礼部钦佩
作者：顾璘
朝代：明

秋佳亭子临秋水，伐木新移向近陂。小径有时迷客入，长杨无数绕檐垂。即看野鹊春来喜，莫怪群鸥晚下疑。寄语东邻王礼部，好携樽酒数追随。
和荅冯三石劝其此上二首
作者：顾璘
朝代：明

勿薄淮阳守，家居竟隔年。颇闻宣室召，将起贾生贤。郡政冰霜体，词林锦绣篇。青云公望远，玄发万人怜。金玉千钧价，人间有至公。仁心多政拙，直道岂诗穷。入相需黄霸，推贤愧郑崇。虞廷车服宠，明试待论功。
和荅冯三石劝其此上二首·其二
作者：顾璘
朝代：明

金玉千钧价，人间有至公。仁心多政拙，直道岂诗穷。入相需黄霸，推贤愧郑崇。虞廷车服宠，明试待论功。
和见素林公云庄杂咏八首
作者：顾璘
朝代：明

英英岩际云，相将庇幽独。肓风自震荡，慎勿憾我屋。朝暮耕鲜云，结子如黍密。煮作山中饭，还共山人食。苦心日宛转，九原竟寥寞。服尽泪随尽，此道今人薄。高风亦有隳，明祀亦有匮。千秋万若心，直与云山对。白玉开洞房，药田元气湿。老龙雨四海，向晚随云入。隔海望三山，银涛立青璧。神游挟飞仙，玩弄扶桑日。三峰峭而尊，凝神入虚靓。青天动光彩，灭尽浮云影。石屏在岩幽，不习见冠盖。时有明月期，散发坐相待。
和见素林公云庄杂咏八首 其七 三影池
作者：顾璘
朝代：明

三峰峭而尊，凝神入虚靓。青天动光彩，灭尽浮云影。
和见素林公云庄杂咏八首 其三 孝思亭
作者：顾璘
朝代：明

苦心日宛转，九原竟寥寞。服尽泪随尽，此道今人薄。
和见素林公云庄杂咏八首 其五 见素洞
作者：顾璘
朝代：明

白玉开洞房，药田元气湿。老龙雨四海，向晚随云入。
和见素林公云庄杂咏八首 其八 隐屏
作者：顾璘
朝代：明

石屏在岩幽，不习见冠盖。时有明月期，散发坐相待。
和见素林公云庄杂咏八首 其六 临沧亭
作者：顾璘
朝代：明

隔海望三山，银涛立青璧。神游挟飞仙，玩弄扶桑日。
和见素林公云庄杂咏八首·其一
作者：顾璘
朝代：明

英英岩际云，相将庇幽独。肓风自震荡，慎勿憾我屋。
和见素林公云庄杂咏八首·其二
作者：顾璘
朝代：明

朝暮耕鲜云，结子如黍密。煮作山中饭，还共山人食。
和见素林公云庄杂咏八首·其四
作者：顾璘
朝代：明

高风亦有隳，明祀亦有匮。千秋万若心，直与云山对。
和许隐君游西湖
作者：顾璘
朝代：明

千峰万壑断飞埃，百顷湖光演漾开。大块丹青随意得，炎天冰雪傍舟来。不禁杨柳牵衣袂，况复荷花近酒杯。曾是君王游赏地，采云犹护旧歌台。
和许隐君留别
作者：顾璘
朝代：明

丹山碧水古王城，处处登临滞客程。幽壑风烟须纵酒，暮年朋旧独关情。劳生苦觉沧洲远，别路空馀白发明。客里送君秋又至，临岐休怪旅魂惊。
和赵克用自寿
作者：顾璘
朝代：明

高人定性谢韦弦，可怪临书尚作颠。白发交游多后辈，青山行乐有前缘。忘机尽散谈棋社，好事仍抄种树篇。尘海风波终日异，醉乡泉石自年年。
和赵金华叔鸣除夕早朝
作者：顾璘
朝代：明

紫极开春御气清，青阳临午圣颜明。风前羽葆摇龙影，云里箫韶下凤声。蕃使总陪端笏列，近臣长傍禁阶行。腐儒谬接专城寄，惭愧来朝朱绂荣。
和陈太仆生辰二首璘与太仆及惕庵总宪公同生时惕庵亡矣
作者：顾璘
朝代：明

天当流火生同日，人羡乘车贵一时。忍望列星悲傅说，愧颦衰貌对西施。山中学道丹谁授，花底闻歌酒莫辞。敢谓风云随变化，愿从泉石尽交期。秋来卧病怀山阁，老去逢生怯酒尊。拙政幸能追骑省，远游初免怨王孙。亭亭野鹤閒过砌，寂寂云峰对掩门。点检交知还自惜，白头今见几人存。
和陈太仆生辰二首璘与太仆及惕庵总宪公同生时惕庵亡矣·其一
作者：顾璘
朝代：明

天当流火生同日，人羡乘车贵一时。忍望列星悲傅说，愧颦衰貌对西施。山中学道丹谁授，花底闻歌酒莫辞。敢谓风云随变化，愿从泉石尽交期。
和陈太仆生辰二首璘与太仆及惕庵总宪公同生时惕庵亡矣·其二
作者：顾璘
朝代：明

秋来卧病怀山阁，老去逢生怯酒尊。拙政幸能追骑省，远游初免怨王孙。亭亭野鹤閒过砌，寂寂云峰对掩门。点检交知还自惜，白头今见几人存。
和陈鲁南遂初斋四首
作者：顾璘
朝代：明

地萦淮水曲，门枕市桥头。城郭烟花绕，山川紫翠浮。开林通鹤径，架槛弄鱼钩。兴洽蓬壶外，飘飘赋远游。涉世齐诸妄，冥心近四禅。有言皆象外，无物远尊前。古帖临池拓，春酲枕石眠。悬车自吾志，何必问行年。旷志高云上，浮荣逝水东。狂歌随楚老，力稼习豳风。道盛宾长满，心清室屡空。挥毫多妙墨，谁谓晚疏慵。洒落陶元亮，孤高管幼安。葛巾逢酒漉，木榻借书看。嘉树光风转，遥山积雪残。苦吟近成癖，终日懒衣冠。
和陈鲁南遂初斋四首·其一
作者：顾璘
朝代：明

地萦淮水曲，门枕市桥头。城郭烟花绕，山川紫翠浮。开林通鹤径，架槛弄鱼钩。兴洽蓬壶外，飘飘赋远游。
和陈鲁南遂初斋四首·其三
作者：顾璘
朝代：明

旷志高云上，浮荣逝水东。狂歌随楚老，力稼习豳风。道盛宾长满，心清室屡空。挥毫多妙墨，谁谓晚疏慵。
和陈鲁南遂初斋四首·其二
作者：顾璘
朝代：明

涉世齐诸妄，冥心近四禅。有言皆象外，无物远尊前。古帖临池拓，春酲枕石眠。悬车自吾志，何必问行年。
和陈鲁南遂初斋四首·其四
作者：顾璘
朝代：明

洒落陶元亮，孤高管幼安。葛巾逢酒漉，木榻借书看。嘉树光风转，遥山积雪残。苦吟近成癖，终日懒衣冠。
和陈鲁南遂初斋漫兴
作者：顾璘
朝代：明

投老书千卷，栖真屋数楹。放形依鸟宿，仰面看云行。雪棹谁乘兴，风瓢莫弄声。归来追往事，无味是浮名。
和鲁南元夜雪
作者：顾璘
朝代：明

雪飞元夜玉盈除，灯射玻瓈烛影虚。林借月华疑宿鸟，池添冰力困游鱼。春愁正赖寒欺酒，老眼空劳夜照书。火树银花交映地，留欢休问五更初。
和鲁南后腊月六日对雪三首
作者：顾璘
朝代：明

岁暮风仍积，春临雪并来。寒声偏恋竹，阳信早传梅。点树疑花缀，迎风学絮回。捲帘同客赏，还爱蚁浮杯。向老年增腊，多情雪媚人。神京移白玉，绝调抗阳春。润麦欢成泽，凝阶幸灭尘。最怜丰稔瑞，先慰草莱臣。地远平能布，帘疏巧解寻。云低围素野，松劲擢青林。食尽乌难下，池融水渐深。闭门僵卧客，何有畏寒心。
和鲁南后腊月六日对雪三首·其一
作者：顾璘
朝代：明

岁暮风仍积，春临雪并来。寒声偏恋竹，阳信早传梅。点树疑花缀，迎风学絮回。捲帘同客赏，还爱蚁浮杯。
和鲁南后腊月六日对雪三首·其三
作者：顾璘
朝代：明

地远平能布，帘疏巧解寻。云低围素野，松劲擢青林。食尽乌难下，池融水渐深。闭门僵卧客，何有畏寒心。
和鲁南后腊月六日对雪三首·其二
作者：顾璘
朝代：明

向老年增腊，多情雪媚人。神京移白玉，绝调抗阳春。润麦欢成泽，凝阶幸灭尘。最怜丰稔瑞，先慰草莱臣。
和鲁南新春
作者：顾璘
朝代：明

白雪酿寒仍送腊，红灯窥暖巧偷春。神君綵仗鞭牛早，游女罗幡缀燕新。泉石投交忘主客，齿牙垂老厌酸辛。閒门旧友皆星散，唯有陈雷晚更亲。
和鲁南永福禅房二首
作者：顾璘
朝代：明

支公本是禅林秀，更爱祇园在近乡。问柳寻花唯竹杖，解衣支枕有山堂。云浮世界知空寂，雪满头颅叹老苍。闻说庵摩罗结果，灯前攀取一开尝。山人每为看山出，唯有山云不待期。草长乍经春雨后，江明偏近夕阳时。前林犬吠僧归远，古殿钟鸣客散迟。除却陶潜贪酒盏，不知莲社复容谁。
和鲁南永福禅房二首·其一
作者：顾璘
朝代：明

支公本是禅林秀，更爱祇园在近乡。问柳寻花唯竹杖，解衣支枕有山堂。云浮世界知空寂，雪满头颅叹老苍。闻说庵摩罗结果，灯前攀取一开尝。
和鲁南永福禅房二首·其二
作者：顾璘
朝代：明

山人每为看山出，唯有山云不待期。草长乍经春雨后，江明偏近夕阳时。前林犬吠僧归远，古殿钟鸣客散迟。除却陶潜贪酒盏，不知莲社复容谁。
和龙致仁秣陵山庄
作者：顾璘
朝代：明

负郭青青二顷田，荷蓑驱犊下东阡。贫资禾黍成婚嫁，老伴渔樵度岁年。陶令秖知归去乐，稽康无柰性情偏。悠悠一水东城下，已得吹箫夜放船。
咏幻住庵辛夷花寄袁尚之
作者：顾璘
朝代：明

野寺春风二月馀，辛夷著花红锦舒。诗人梦把一采笔，佛海幻出秋芙蕖。芳菲宛入右丞坞，馨香儗载灵均车。明年欲棹酒船去，袁宏雅兴终何如。
咏扇画寄诸故人八首 其七 咏芍药寄李崆峒郎中
作者：顾璘
朝代：明

春芳已摇落，一枝开庭阴。迟暮不自惜，东风讵知心。
咏扇画寄诸故人八首 其三 咏葵寄郭东厓侍御
作者：顾璘
朝代：明

花色亦何贵，画葵爱葵心。岂无桃李颜，要非君所钦。
咏扇画寄诸故人八首 其二 咏山水寄易后斋进士
作者：顾璘
朝代：明

故乡宛如昨，近郭多池台。一别同心侣，无因数往来。
咏扇画寄诸故人八首 其五 咏菊寄潘团山侍御
作者：顾璘
朝代：明

寂寞东篱下，幽花裛露黄。自缘寒节至，不是爱秋霜。
咏扇画寄诸故人八首 其八 咏菊寄何白坡中舍
作者：顾璘
朝代：明

寂寞三径下，亭亭带晨霜。行人爱嘉色，君子怀清香。
咏扇画寄诸故人八首 其六 咏桂寄王阳明主事
作者：顾璘
朝代：明

明月皎如银，中有丹桂影。怀人坐良宵，衣裳露华冷。
咏扇画寄诸故人八首 其四 咏芙蓉寄张南园太常
作者：顾璘
朝代：明

旖旎芙蓉花，荡漾木兰楫。相思隔湘水，欲采不可得。
咏扇画寄诸故人八首·咏松寄乔白岩光禄
作者：顾璘
朝代：明

青松高千尺，知是何年栽。独有憩阴者，时为清风来。故乡宛如昨，近郭多池台。一别同心侣，无因数往来。花色亦何贵，画葵爱葵心。岂无桃李颜，要非君所钦。旖旎芙蓉花，荡漾木兰楫。相思隔湘水，欲采不可得。寂寞东篱下，幽花裛露黄。自缘寒节至，不是爱秋霜。明月皎如银，中有丹桂影。怀人坐良宵，衣裳露华冷。春芳已摇落，一枝开庭阴。迟暮不自惜，东风讵知心。寂寞三径下，亭亭带晨霜。行人爱嘉色，君子怀清香。
咏扇画寄诸故人八首咏松寄乔白岩光禄
作者：顾璘
朝代：明
体裁：诗

青松高千尺，知是何年栽。独有憩阴者，时为清风来。
咏雪和徐黄门宣之
作者：顾璘
朝代：明

密雪先春落，长风匝夜吹。乱抛和霰急，缓舞下云迟。响散楼头瓦，光摇殿角罳。泽坚龙背冷，树重鹊巢危。梁苑初迎客，周田遂及私。清严天独赋，皎洁物难移。表瑞恒居腊，憎炎不附离。凝华承赏鉴，知止释穷悲。地下齐蝗避，山中越犬奇。颜心几欲化，孔德竟谁缁。入野亲蓑笠，临轩逐履綦。论功霖可并，望景月还宜。肃气收玄律，丰年惬素期。骚人兰俪曲，穆后竹申诗。郢唱今称绝，赓成愧与持。
哀按察华容八厓周公
作者：顾璘
朝代：明

海内诗家流，按察名不细。仰溯风雅源，俯拾文选例。词锋捷如神，学海荡无际。洒翰迅风雨，旁视惊巨丽。士衡允如流，正平岂停缀。居诸几何间，充栋积篇系。奇葩灿繁英，野鹤抗孤唳。众人恶其上，转面生怒恚。矧兹豪士怀，高论激当世。万乘犹可干，岂复避贵势。铄金每潜机，下石憎毒厉。青云竟塌翼，黄壤俄挥涕。楄心愤难平，几欲愬上帝。观风临德乡，感旧重悲逝。惨怛堂上容，酸悽草间祭。结念江汉灵，愁云暗松桂。
哀摄泉居士三首
作者：顾璘
朝代：明

天意真难测，仁人竟不延。长辞淮水月，何赖摄山泉。尊满仍馀酒，囊空岂剩钱。想应生灭际，已悟大乘禅。玄度先朝露，逢时辄损欢。城春花月惨，江晚水云寒。苦调悲邻笛，清风忆素冠。山南多旧寺，那忍过长干。感激投胶契，酸凄属纩言。白头馀积恨，黄壤誓酬恩。往事成今古，交情接子孙。独怜孤凤羽，能慰九泉魂。
哀摄泉居士三首·其一
作者：顾璘
朝代：明

天意真难测，仁人竟不延。长辞淮水月，何赖摄山泉。尊满仍馀酒，囊空岂剩钱。想应生灭际，已悟大乘禅。
哀摄泉居士三首·其三
作者：顾璘
朝代：明

感激投胶契，酸凄属纩言。白头馀积恨，黄壤誓酬恩。往事成今古，交情接子孙。独怜孤凤羽，能慰九泉魂。
哀摄泉居士三首·其二
作者：顾璘
朝代：明

玄度先朝露，逢时辄损欢。城春花月惨，江晚水云寒。苦调悲邻笛，清风忆素冠。山南多旧寺，那忍过长干。
哀歌行吊周封君
作者：顾璘
朝代：明

君不见太阿铮铮豺虎雠，铅刀绕指矜和柔。又不见寒松苍苍澹无色，桃李荣华耀朝日。芜阳封君不可起，前辈典刑今遂已。片言乡党倚泰山，千金散义如流水。蔡邕不愧有道碑，泾野倾心逸民史。呜呼故老凋丧人则哀，高门赫赫空成灰。
哭徐九峰
作者：顾璘
朝代：明

宇宙同一寓，死者为过客。公年岂不高，痛惜如夭折。乡国信多才，雅道洞明哲。古篆今不存，高辞难再得。吾生有幽抱，出户谁与说。不闻子期亡，伯牙弦遂绝。知音古来重，日月增哽咽。
哭景伯时中允
作者：顾璘
朝代：明

中允璠玙器，临年失庙廊。江山空尔秀，科第竟谁光。志屈经纶略，名蜚翰墨场。石渠刘向陨，徒使汉庭伤。
哭李师文宪副二首
作者：顾璘
朝代：明

激烈先朝疏，沉沦积岁年。初闻登宪府，倏尔掩黄泉。伯道终无子，冯唐岂乏贤。彼苍犹忌刻，那望世人怜。谁夺千金璧，俄崩万丈松。羁魂逢鵩鸟，直气化蛟龙。吏道循良传，人伦孝友容。长号呼不起，泪满若堂封。
哭李师文宪副二首·其一
作者：顾璘
朝代：明

激烈先朝疏，沉沦积岁年。初闻登宪府，倏尔掩黄泉。伯道终无子，冯唐岂乏贤。彼苍犹忌刻，那望世人怜。
哭李师文宪副二首·其二
作者：顾璘
朝代：明

谁夺千金璧，俄崩万丈松。羁魂逢鵩鸟，直气化蛟龙。吏道循良传，人伦孝友容。长号呼不起，泪满若堂封。
哭金子有
作者：顾璘
朝代：明

后来骐骥群，金生千里驹。云衢虽未骋，剪剔毛骨殊。一经发乡荐，俊气盖九区。穆穆孝友姿，允为邦国模。造物常忌才，玉树望秋枯。颜渊竟短命，黄宪乃先殂。异地空泣血，何由奠生刍。
哭陈石亭
作者：顾璘
朝代：明

吴楚天一方，书至每不易。哀鸿从东来，属我墓间志。痛哭裂肝肠，天道乃乖戾。平生金石交，中心两无异。公今弃我去，如丧左右臂。哀哉遂初堂，庭树日憔悴。他时一杯酒，空洒林下泪。
哭马原思
作者：顾璘
朝代：明

斯人不可见，荒台空暮云。素琴漫发子牙指，狂书岂及羊欣裙。骑鲸上天归玉堂，后米英俊日凄凉。空馀故宅高槐在，清阴满院断人肠。
唐京兆应韶侍母夫人还楚
作者：顾璘
朝代：明

太君归棹下清虚，京兆承欢奉起居。千里遥将春色去，一封偏荷宠光馀。桃花夹岸明衣绣，荇叶浮江簇馔鱼。莫傍庭闱怀定省，都亭竹马待还车。
唧唧曲慰友丧女四首
作者：顾璘
朝代：明

唧唧复唧唧，问君何所忆。生女长不成，门楣待谁立。容色比桃花，持将结贵家。东风不作恶，作底委泥沙。拜月甫离怀，咏雪可怜才。鹓雏堕逝水，一去难重回。阿爷仰天号，阿母蹋地哭。不忍舁黄土，脉脉盖汝骨。
唧唧曲慰友丧女四首·其一
作者：顾璘
朝代：明

唧唧复唧唧，问君何所忆。生女长不成，门楣待谁立。
唧唧曲慰友丧女四首·其三
作者：顾璘
朝代：明

拜月甫离怀，咏雪可怜才。鹓雏堕逝水，一去难重回。
唧唧曲慰友丧女四首·其二
作者：顾璘
朝代：明

容色比桃花，持将结贵家。东风不作恶，作底委泥沙。
唧唧曲慰友丧女四首·其四
作者：顾璘
朝代：明

阿爷仰天号，阿母蹋地哭。不忍舁黄土，脉脉盖汝骨。
善哉行
作者：顾璘
朝代：明
体裁：乐府曲辞

前有江水，东注其流。日月出没，直与年雠。高车驷马，其忧孔多。握金而泣，孰与行歌。夷齐抗首，枵腹泉下。伯阳和光，均谓贤者。炰羔脍鲤，速我亲交。以何解忧，唯有游遨。游遨四方，金门玉堂。不如羸马，蹩�故乡。
喜客泉
作者：顾璘
朝代：明

嘉客入门笑，灵泉应之翻。岂因孟尝死，化此山中魂。迸珠疑贯缕，罗星或按垣。喜余果何事，欲叩竟无言。
喜山中幽槩
作者：顾璘
朝代：明

楚山秋色满熊轓，涉涧攀岩不弹烦。菊放那逢元亮酒，竹深空爱辟疆园。村墟尽理桑麻地，老稚稀闻市井言。鸡犬数声云雾里，祗应风景是桃园。
喜雨二首
作者：顾璘
朝代：明

雨声来夜壑，天惠洽秋成。自有神龙作，那同旱魃争。白波俄满眼，黄稿尽回生。六事桑麻责，君王本圣明。儿童沉蜥蜴，道士召风雷。人事空多枉，天心自欲回。时非汤世运，地薄楚人哀。云汉忧方剧，聊输笑口开。
喜雨二首·其一
作者：顾璘
朝代：明

雨声来夜壑，天惠洽秋成。自有神龙作，那同旱魃争。白波俄满眼，黄稿尽回生。六事桑麻责，君王本圣明。
喜雨二首·其二
作者：顾璘
朝代：明

儿童沉蜥蜴，道士召风雷。人事空多枉，天心自欲回。时非汤世运，地薄楚人哀。云汉忧方剧，聊输笑口开。
喜雨二首和荅冯三石劝其此上二首·其一
作者：顾璘
朝代：明
体裁：五言律诗

勿薄淮阳守，家居竟隔年。颇闻宣室召，将起贾生贤。郡政冰霜体，词林锦绣篇。青云公望远，玄发万人怜。
喜雨柬东邻陈叟
作者：顾璘
朝代：明

草阁平池细点分，柴门杂树乱声闻。游龙倒吸沧江水，舞鹤低翻紫阜云。田舍病来怀稔岁，山瓶喜极判沈醺。莫欺老手扶犁怯，荷策驱牛未让君。
嘉善寺观石壁
作者：顾璘
朝代：明

苍石斲苍云，谁遗空山里。藤萝覆细路，披烟得奇诡。巉岩负龙脊，㟏岈露鳌齿。脩竹照人青，幽花傍泉紫。树古走危根，欲断不可止。金陵百名胜，无地可胜此。老禅堕贪痴，秘匿胡乃尔。天地终劫灰，况我二三子。取笏端下拜，托交自今始。
嘉郑老至
作者：顾璘
朝代：明

郑老交亲久，新诗近见多。好奇游泰岳，为客傍黄河。故里馀松菊，幽寻更薜萝。养痾茅屋下，爱尔此经过。
四皓
作者：顾璘
朝代：明

高士遗世网，一往岂再招。飞鸿绝四海，弋者徒为劳。已轻高祖业，况顾惠储邀。留侯一何诡，皓首忽来朝。物色果谁识，国本竟不摇。叹息紫芝曲，空令来者嘲。
坐蕲州西池驿作
作者：顾璘
朝代：明

衰年重作宦，入楚问民风。岂谓山川异，还嗟杼轴空。官常存国典，惠泽自皇躬。千里旬宣寄，安危仗数公。
垂泪一首
作者：顾璘
朝代：明

十月南湖水拍天，屋庐漂尽少人烟。河防不救柴林院，王赋谁蠲汉上田。疏排后代无神禹，生息何方有计然。衰老空垂忧国泪，几曾恩惠及颠连。
塞下曲
作者：顾璘
朝代：明

千里骅骝丈八矛，男儿画地取封侯。黄昏塞上传烽火，一夜吹笳坐戍楼。百战摧胡未许强，马前生缚左贤王。麟符鹊印须臾事，只博凌烟字一行。黄河冰厚马横行，朔气棱棱古铁明。恨杀夜来风雪紧，匈奴逃出受降城。破产潜收古湛卢，愿驰西域斩休屠。十年未拜千夫长，聊试边城牧马奴。
塞下曲·其一
作者：顾璘
朝代：明

千里骅骝丈八矛，男儿画地取封侯。黄昏塞上传烽火，一夜吹笳坐戍楼。
塞下曲·其三
作者：顾璘
朝代：明

黄河冰厚马横行，朔气棱棱古铁明。恨杀夜来风雪紧，匈奴逃出受降城。
塞下曲·其二
作者：顾璘
朝代：明

百战摧胡未许强，马前生缚左贤王。麟符鹊印须臾事，只博凌烟字一行。
塞下曲·其四
作者：顾璘
朝代：明

破产潜收古湛卢，愿驰西域斩休屠。十年未拜千夫长，聊试边城牧马奴。
复雨
作者：顾璘
朝代：明

新晴动方起，复雨静更嘉。反关向幽室，焚香诵楞伽。白日隐重云，青松坐群鸦。明晦齐一观，嗒尔何咨嗟。
复雨
作者：顾璘
朝代：明

松林云气拂人流，茅屋雨声鸣不休。庭潦旋添鹅鸭喜，稻苗先慰雁鸿谋。疏帘寂静宜书卷，野壑苍茫忆钓舟。寄语邻翁多酿酒，放歌沈醉送清秋。
夏仲昭画竹
作者：顾璘
朝代：明

石濑涓涓水，风篁袅袅枝。尘途贪见画，草阁梦题诗。枕簟横秋薄，樽罍过月迟。苍林殊可老，朱绂果何为。
夏季试诸生作
作者：顾璘
朝代：明

朱炎启长夏，悦兹天宇新。公庭幸休暇，展席招儒绅。群材竞崇术，挥毫各融神。摛文析疑义，吐气干青旻。皇皇宣尼业，六籍秘道真。蠖伏继删述，龙跃思经纶。穷达委大运，所贵在一身。曹刘惑初驾，竟汨班马尘。斯意倘有获，要我于迷津。
夏山歌赠张常州大轮
作者：顾璘
朝代：明

夏山高，山高入云杳莫攀，乃在东海之畔、金华之间。攒峰抱壑飞瀑白，古木碍日垂萝斑。张侯昔未遇，结茅连翠微。胸蟠五千卷，落笔蛟龙飞。时随牧羊子，餐霞疗朝饥。乘兴历参井，误触织女机。献策明光直紫微，专城畿辅拥朱衣。万家冻馁今何有，十郡诸侯似者稀。公庭书閒无鸟雀，燕寝香清拂罗幕。梦魂千里长周旋，一片青苍枕前落。祗今当宁爱贤才，君侯且勿思草莱。待得功成铭鼎鼐，却逐山云归去来。
夏日桐岩道中二首
作者：顾璘
朝代：明

野日正矜午，岭云难自凉。祗愁山石裂，渐觉黍苗黄。物役煎衰鬓，吾生习瘴乡。眼中多茂树，安得置藜床。居人犹洒汗，行子独何堪。鸟翼垂难戢，龙鳞渴未安。只疑临火井，谁暇乞冰盘。稍待凉秋至，萧萧见尔残。
夏日桐岩道中二首·其一
作者：顾璘
朝代：明

野日正矜午，岭云难自凉。祗愁山石裂，渐觉黍苗黄。物役煎衰鬓，吾生习瘴乡。眼中多茂树，安得置藜床。
夏日桐岩道中二首·其二
作者：顾璘
朝代：明

居人犹洒汗，行子独何堪。鸟翼垂难戢，龙鳞渴未安。只疑临火井，谁暇乞冰盘。稍待凉秋至，萧萧见尔残。
夏日观画障作二首
作者：顾璘
朝代：明

端居抱烦郁，赤日悬庭央。展图挂素壁，暗爽生虚堂。潏潏水鸣濑，萧萧树含霜。道人多浩思，坐阅群山苍。把笔念明哲，空令毛发凉。秋容旷千里，冉冉入舟墨。山霭朝夕云，湖明满堂色。林声隐潇飒，崖势宛倾仄。扁舟鼓枻翁，图史昭隐德。深衷谅有在，沉冥讵能测。
夏日观画障作二首·其一
作者：顾璘
朝代：明

端居抱烦郁，赤日悬庭央。展图挂素壁，暗爽生虚堂。潏潏水鸣濑，萧萧树含霜。道人多浩思，坐阅群山苍。把笔念明哲，空令毛发凉。
夏日观画障作二首·其二
作者：顾璘
朝代：明

秋容旷千里，冉冉入舟墨。山霭朝夕云，湖明满堂色。林声隐潇飒，崖势宛倾仄。扁舟鼓枻翁，图史昭隐德。深衷谅有在，沉冥讵能测。
夏日雨中与客饮朱别驾宅
作者：顾璘
朝代：明

閒馆投壶白昼长，桤林鸣雨送飞觞。千山湿翠云垂地，万壑平流水映堂。尘世几回逢酩酊，瘴乡三伏遂清凉。休辞枥马喧东道，爱对庭中短烛光。
夕阳同王礼部陈太仆过东山僧房
作者：顾璘
朝代：明

落日过山寺，怀贤伤古今。谢公去已久，渌水歌声沈。云壑延高驾，风林净夏襟。倾杯莫愁晚，明月在东岑。
夜坐
作者：顾璘
朝代：明

白露中夜寒，蟋蟀鸣床下。簌簌葛衣裳，惨淡谢炎夏。闺人戒机杼，田畯课场稼。眷此岁载阴，蹇予日多暇。朱颜黯以苍，短发不盈把。商战讵能肥，蘧年未知化。兀兀迷陈编，何以酬夙夜。
夜坐见萤火有怀故园
作者：顾璘
朝代：明

高城萤火夜深飞，带雨中林转细微。腐草馀光皆物化，乘风高举亦天机。流年过眼催仍急，浮客怀乡叹未归。义范堂前皃女小，绕庭团扇扑帘衣。
夜度九里湖
作者：顾璘
朝代：明

烟波东郡阔，此水亦无垠。风起摇坤轴，云生抱月轮。蒹葭秋后思，江海病中身。夜舫迷茫去，逢谁可问津。
夜归值雨
作者：顾璘
朝代：明

沉沉城郭近，咫尺路行难。静夜千山雨，长林二月寒。石泉惊马住，野水溅衣残。未睹明蟾色，何因厚土乾。
夜汎
作者：顾璘
朝代：明

四冥波浩浩，一苇向空渡。月近星斗寒，始识天上路。
夜泛罨溪
作者：顾璘
朝代：明

铜棺山月二更生，罨画溪流百里平。一夜棹歌歌不尽，倚蓬斜坐到天明。
夜游韶音洞同徐萧二君
作者：顾璘
朝代：明

重华昔南狩，乘云苍梧岑。元德被千载，山川渺崇深。伊谁慕遗迹，号此空江浔。坤灵启虚窦，孤嶂丛篁森。南风从中来，锵然协韶音。上有孤凤皇，扬采仪青林。游览值初夜，盘桓剧幽寻。二子兴不浅，高歌五弦唫。榜舟涉水府，秉烛跻嵚崟。依微历石径，寒露清人襟。照壁颂古文，虫书黯销沈。感之叹陵谷，浊酒聊共斟。赋诗亦何谓，祗以昭遐心。
夜至祁阳以录囚行
作者：顾璘
朝代：明

篝火荧荧夹道明，夜江寒浸百家城。天王不弃南荒远，直布阳和及死生。
夜观陈鸣野画草堂壁作歌谢之
作者：顾璘
朝代：明

草堂素壁烛影孤，照君夜作山水图。墨华如云生手底，高耸山岳卑江湖。连林老树根株古，蛟龙盘拿撑爪股。颠厓忽挂飞萝茎，长绳系日垂青冥。天台石梁宛在眼，武夷幔亭亦非远。桃源可觅秦人家，竹林似近梁王苑。爱君胸次多崛奇，灵区胜概任尔移。荒村每恨少叠嶂，草堂特地生幽姿。猿惊隐隐号清夜，麋鹿依稀走阶下。只恐城中好事知，天明户外喧车马。我有穷愁愁不醒，感君遗我夫容城。年年酿酒三千斛，闭门独醉云中行。
夜雨
作者：顾璘
朝代：明

夜雨卧山斋，山空百泉响。飞岚度虚棂，孤灯煨幽幌。馀花愁尽落，细草忻初长。春梦莽缠绵，独绕丘原上。
夜雨叹
作者：顾璘
朝代：明

朔风吹雨西北来，南山昼晦夜不开。寒声悲凄杂霰落，暮色黯惨兼云回。仰窥箕斗不辨影，俯眺八极弥黄埃。群鸡啁啾登树语，城角断续馀音哀。此时野人正愁郁，短漏颇柰铜龙催。残灯微明鼠上下，兀坐自画炉中灰。北漠群胡践边垒，西江狂贼生祸胎。主上动色念沟壑，何况司马诸行台。长星流天火堕地，荧惑扰纪何为哉。去年三吴遭赤旱，万户鬻子无遗孩。今年州司索官帑，肉瘠不救疮痍灾。空田苍茫飞鸟尽，野水震荡惊鳞摧。备民谁继子产智，足国正望夷吾才。龙鸣剑匣壮士老，黄金台古空崔嵬。海内故人掩关坐，尺书累岁谁为裁。阳春何时动群蛰，九域浩荡扬风雷。江河倒洗皇路净，台省洞达无嫌猜。花明草媚日杲杲，男耕女织天恢恢。野人多病有归处，养鸡牧豕王城隈。
夜雪
作者：顾璘
朝代：明

色换虚窗曙，寒侵陋室穷。雁迷天一色，鸡唱夜方中。客棹帆应重，薰笼火不空。此时钟岳影，白昼宛疑同。
夜饮西麓道院得秋字
作者：顾璘
朝代：明

天坛露下丛梧秋，故人置酒消我忧。清欢不知白日晚，明月忽照城西楼。道人横笛试一叫，寒龙水底声啾啾。何不高张二十五瑶柱，邀取湘妃弄月游。
大云山
作者：顾璘
朝代：明

衡岳有馀秀，大云如削成。春烟浓染树，晴嶂曲连城。采药怀仙隐，经丘畅野情。飘飘霞外赏，真薄世间名。
大堤曲
作者：顾璘
朝代：明

大堤多美女，颜色春花殊。逢人解巧笑，但笑秦罗敷。传道楚王宫，细腰金屋中。自甘馁为鬼，争效体如风。大贾千黄金，买面不买心。东家登墙者，绣履蹋罗衾。婀娜堕马妆，谁言近不祥。客性喜逐臭，唯誇鲍最芳。白石映寒冰，徒矜汉水清。游鱼不肯住，空名何足荣。
大风
作者：顾璘
朝代：明

白波飞舞雪山摧，苍野喧轰万壑雷。猛势欲翻坤轴侧，大声遥向昊穹来。昆阳虎豹寒应慄，瀚海鱼龙倒却回。有客披襟还借问，此中噫气为谁哀。
天津喜雨二首
作者：顾璘
朝代：明

赤旱弥冬复度春，今晨飞雨落江津。雷声出地喧群蛰，云气行空走百神。即有鸬鹚矜水影，尚馀麰麦感皇仁。迂儒破闷开金盏，捲幔凭阑晚兴新。灵雨乍破风霾昏，洒空胡不即翻盆。林花一洗仍春色，川涨初来已旧痕。沂浪同时□泛泛，衔泥无数燕翻翻。群情共荷桑林祷，剪瓜斋心慰至尊。
天津喜雨二首·其一
作者：顾璘
朝代：明

赤旱弥冬复度春，今晨飞雨落江津。雷声出地喧群蛰，云气行空走百神。即有鸬鹚矜水影，尚馀麰麦感皇仁。迂儒破闷开金盏，捲幔凭阑晚兴新。
天津喜雨二首·其二
作者：顾璘
朝代：明

灵雨乍破风霾昏，洒空胡不即翻盆。林花一洗仍春色，川涨初来已旧痕。沂浪同时□泛泛，衔泥无数燕翻翻。群情共荷桑林祷，剪瓜斋心慰至尊。
天真寺访薛尚谦因怀伯安王尚书
作者：顾璘
朝代：明

江边寺里为君来，绝璧高亭对酒杯。万里海波冲鸟落，半天风雨挟龙回。苍松解引寻真路，宿草空伤济世才。莫上书堂歌伐木，寒泉呜咽使人哀。
奉和总制陈公江西平贼诗
作者：顾璘
朝代：明

柏府勋名冠两京，淮西还仗白旄行。登坛气色无群盗，报国谟谋有太平。万壑鼓鼙声震叠，五营刁斗令分明。纷纷骄将皆儿戏，岂识辕门节制兵。春风花发楚江西，犁鼻峰阴罢鼓鼙。已见妖狐青冢血，不辞归马锦障泥。东溟倒洗群方净，北斗高悬万象低。为喜洪钧开泰运，庙谟仍报定燕齐。南国同歌时雨施，丈人威德称行师。风云气胜旌旗转，日月功高带砺垂。金马史臣争点笔，杜陵辞客莫忧时。衣冠不改先朝乐，长捧龙光集凤池。白扇閒麾野翯翎，前军佳气贯台星。班超虎食元殊相，吕望鹰扬独暮龄。忠荩向天回太白，英雄于宝胜空青。从来康济关吾道，莫叹频年辙未停。海岳分明属吐吞，太阿聊尔试盘根。江湖尽转澄清色，豺虎潜沾肃杀恩。凯奏金笳翻旧曲，功铭铜柱勒新痕。遥闻献馘龙楼下，赤羽雕戈丽午门。
奉和总制陈公江西平贼诗·其一
作者：顾璘
朝代：明

柏府勋名冠两京，淮西还仗白旄行。登坛气色无群盗，报国谟谋有太平。万壑鼓鼙声震叠，五营刁斗令分明。纷纷骄将皆儿戏，岂识辕门节制兵。
奉和总制陈公江西平贼诗·其三
作者：顾璘
朝代：明

南国同歌时雨施，丈人威德称行师。风云气胜旌旗转，日月功高带砺垂。金马史臣争点笔，杜陵辞客莫忧时。衣冠不改先朝乐，长捧龙光集凤池。
奉和总制陈公江西平贼诗·其二
作者：顾璘
朝代：明

春风花发楚江西，犁鼻峰阴罢鼓鼙。已见妖狐青冢血，不辞归马锦障泥。东溟倒洗群方净，北斗高悬万象低。为喜洪钧开泰运，庙谟仍报定燕齐。
奉和总制陈公江西平贼诗·其五
作者：顾璘
朝代：明

海岳分明属吐吞，太阿聊尔试盘根。江湖尽转澄清色，豺虎潜沾肃杀恩。凯奏金笳翻旧曲，功铭铜柱勒新痕。遥闻献馘龙楼下，赤羽雕戈丽午门。
奉和总制陈公江西平贼诗·其四
作者：顾璘
朝代：明

白扇閒麾野翯翎，前军佳气贯台星。班超虎食元殊相，吕望鹰扬独暮龄。忠荩向天回太白，英雄于宝胜空青。从来康济关吾道，莫叹频年辙未停。
奉次司马泾川张公打鱼短歌
作者：顾璘
朝代：明

渔舟晓集澄江湾，设栅布网如重关。两曹分张鼓齐发，风雷簸荡波涛间。大鱼踉跄浮额鼻，挺叉入水喧群蛮。小鱼往往脱疏目，获少不怪阳侯悭。割鲜矠藁总民力，地利在余焉敢匿。载登鼎俎享群公，退食庶几无赧色。羡馀颇餍仆隶腹，细琐亦任渔人得。堪叹结绳遗祸阶，物命公然恣人食。南台司马初辞官，香粳细脍且加餐。倘闻涸辙遗枯鲋，更借西江万顷宽。
奉答乔衡州
作者：顾璘
朝代：明

荒城闻系马，使者有题封。尺牍惊文古，绨袍感意浓。霜清楚泽水，云霁祝融峰。咫尺神交地，经年阻过从。
如梦令·晓行
作者：顾璘
朝代：明

红日海东乍吐。消尽千山宿雾。无数暗栖鸦，历乱林梢飞去。安步。安步。锦石碧沙江路。
如梦令·雨怀
作者：顾璘
朝代：明

夜静猛风将雨。落尽紫榆千树。行客忆江南，渺渺碧天穷处。无绪。无绪。独与寒灯宾主。
子鱼南轩看菊
作者：顾璘
朝代：明

新霜下庭除，寒气薄丛菊。幽花汎馀馨，残叶抱枝绿。佳人惜流序，玩此竟昏旭。开筵叙同心，漏转更秉烛。飞觞不停手，既醉情益属。忆余别君堂，三岁始再复。前时笑歌人，今日半成哭。君颜渐非朱，我发素将秃。悠悠百年期，流转亦何速。功名有天造，升高易颠覆。不如丘园中，放浪展心曲。月出但高歌，无用太拘束。
孟中丞后园
作者：顾璘
朝代：明

客有丹霞想，官居洞壑随。松云沾散帙，竹月照衔卮。吏隐谁兼遂，风流众所推。时邀二三子，高咏习家池。
孟中丞命酒息园集诸文士赋一首
作者：顾璘
朝代：明

山人避俗野园开，宪府邀欢载酒来。浮杯岂让山阴会，授简还徵邺下才。暂遣閒云依绂冕，更呼明月照池台。锦筵烂漫唯须饮，画烛阑珊未拟回。
孤山
作者：顾璘
朝代：明

孤山葱而郁，仰止林逋宅。舍舟入荒蹊，森森荫松柏。往代云龙会，夫子戢鸿翮。皋夔道已沉，巢许心所获。岂无桃李颜，寒梅自贞白。皎皎空谷遗，长愧缨冕客。西瞻岳山坟，悽其暮烟碧。
学舍见紫薇花
作者：顾璘
朝代：明

学宫古苔满阴壁，一株紫薇当户新。矜持幽意故远俗，点缀秋光时近人。
宁海寺访达公不遇
作者：顾璘
朝代：明

禅龛寄林杪，信是高僧居。蒲团间陶钵，不置贝叶书。幻火恼维摩，饭蔬长晏如。诛茅辑佛宇，凿地延僧庐。有金尽布地，只衲不留馀。入林拾橡子，一室但空虚。侍者守松院，迎余驻柴车。焚香设清供，道念为之舒。朱门厌腥腐，驷马驰双旟。岂不羡荣贵，反侧多忧虞。颓年向短促，薄俗背迂疏。永愿结莲社，优游度桑榆。
安乡晓发
作者：顾璘
朝代：明

缺月尚中天，残星落落悬。露寒蛙不噪，草暗蝶犹眠。病怯春衣减，行妨野水连。老农乘雨过，相并理畬田。
安仁晓发
作者：顾璘
朝代：明

扬旌伐鼓晓匆匆，三五明星碧汉东。寒日映霜浮白雾，长林穿谷起鸣风。舟车路绕天涯遍，簿领期催岁序终。苦竭衰羸元不惜，祗愁民社竟无功。
安平镇
作者：顾璘
朝代：明

安平镇前石岸高，飞薨夹水压巨鳌。千门碧柳起春色，安居岂知排难劳。昔日孝皇君万方，河水忽决黄陵冈。洪涛荡汨失齐鲁，神禹不降蛟龙狂。此地崩颓运道改，巨舸连翩落东海。下民昏垫轸尧心，朝廷经济需元宰。司徒刘公社稷臣，一心报国摅精神。胼胝身任四载苦，版锸泪堕千夫贫。沉船坠埽黄泉下，铁石如山不论价。五丁叱咤驱风雷，功成遂绝奔湍泻。宣防竹楗何足多，野哭一夜回讴歌。司徒哀痛转谦抑，中官武将碑嵯峨。碑嵯峨，庙赫奕，庙中牲牢今络绎，呜呼谁人独惭色。
宋陵
作者：顾璘
朝代：明

玉辇横江一苇通，青山聊此凿玄宫。兵戈不救长河外，剑履终沈瀚海东。末路强胡休自得，中兴诸将果谁雄。当年定鼎虚筹策，千古愁云泣梓桐。
宗伯严公御书楼三首
作者：顾璘
朝代：明

宗伯楼成气概雄，赐书遥拜渥恩隆。千年圣泽传金版，五夜文光贯玉虹。稽古桓荣元好学，谈经刘向独输忠。欣承明主崇儒日，一体君臣志业同。重楼高揭楚云低，中有图书护紫泥。子姓传家开阀阅，山灵潜地守封题。芸箱积架无残蠹，月案研朱有降藜。恩宠自天光价重，邺侯遗事岂能齐。楼上新藏万卷馀，法筵元是旧陈书。虞廷际会风云合，孔道光辉日月舒。未许旁人誇宠数，自怜家世得菑畬。遭逢却叹千年事，空使孙通起汉初。
宗伯严公御书楼三首·其一
作者：顾璘
朝代：明

宗伯楼成气概雄，赐书遥拜渥恩隆。千年圣泽传金版，五夜文光贯玉虹。稽古桓荣元好学，谈经刘向独输忠。欣承明主崇儒日，一体君臣志业同。
宗伯严公御书楼三首·其三
作者：顾璘
朝代：明

楼上新藏万卷馀，法筵元是旧陈书。虞廷际会风云合，孔道光辉日月舒。未许旁人誇宠数，自怜家世得菑畬。遭逢却叹千年事，空使孙通起汉初。
宗伯严公御书楼三首·其二
作者：顾璘
朝代：明

重楼高揭楚云低，中有图书护紫泥。子姓传家开阀阅，山灵潜地守封题。芸箱积架无残蠹，月案研朱有降藜。恩宠自天光价重，邺侯遗事岂能齐。
宗伯严公枉驾草堂惠诗因谢
作者：顾璘
朝代：明

寂寞山人宅，能劳长者寻。烹葵同薄饭，刻竹动高吟。草藉星辰履，云谐鸾鹤心。寄言泉石畔，曾见几华簪。
宗伯毛公宅画菜
作者：顾璘
朝代：明
体裁：古风

贵家金屏写生者，竞取纤秾斗高下。独怜意匠非世情，戏点嘉蔬气萧洒。琅玕作叶璚瑶根，笔底畦径移西园。菁华荏苒过雨湿，紫翠历乱凌风翻。黄花丹缬各未吐，胡蝶蜜峰俱已喧。南宫宰相白玉堂，挂之素璧生清凉。谁为灌溉剧抱瓮，我欲采撷盈倾筐。岂无犀盘象箸大官肉，肥腴不快水雪肠。对此薄饭每易饱，疏帘欹枕青春长。齑盬之味安能忘，呜呼齑盐之味安能忘。
宗伯毛公宅画菜
作者：顾璘
朝代：明

贵家金屏写生者，竞取纤秾斗高下。独怜意匠非世情，戏点嘉蔬气萧洒。琅玕作叶璚瑶根，笔底畦径移西园。菁华荏苒过雨湿，紫翠历乱凌风翻。黄花丹缬各未吐，胡蝶蜜峰俱已喧。南宫宰相白玉堂，挂之素璧生清凉。谁为灌溉剧抱瓮，我欲采撷盈倾筐。岂无犀盘象箸大官肉，肥腴不快水雪肠。对此薄饭每易饱，疏帘欹枕青春长。齑盬之味安能忘，鸣呼齑盐之味安能忘。
宗伯邵公寿藏诗四首
作者：顾璘
朝代：明

彗山一片石，万古沉荒烟。虽留蝌斗字，精光暗当年。邵公命世佐，埋玉封高阡。移尔置道左，佳名永相传。二松何代物，挺峙□青冥。长风度万里，吹散波涛声。天意庇明德，宛遗卫佳城。行人过山麓，仰止馀阴清。前山石盘纡，后岭秀不如。龟龙奠经纬，松柏守门闾。邱中旷以奥，结构千载居。下置青玉几，上覆白云庐。公昔构斋居，泉源益清冽。公今作生墓，泉溜互环折。诸方仰灌溉，万类鉴澄澈。乾坤第二泉，彷佛为公设。
宗伯邵公寿藏诗四首·其一
作者：顾璘
朝代：明

彗山一片石，万古沉荒烟。虽留蝌斗字，精光暗当年。邵公命世佐，埋玉封高阡。移尔置道左，佳名永相传。
宗伯邵公寿藏诗四首·其三
作者：顾璘
朝代：明

前山石盘纡，后岭秀不如。龟龙奠经纬，松柏守门闾。邱中旷以奥，结构千载居。下置青玉几，上覆白云庐。
宗伯邵公寿藏诗四首·其二
作者：顾璘
朝代：明

二松何代物，挺峙□青冥。长风度万里，吹散波涛声。天意庇明德，宛遗卫佳城。行人过山麓，仰止馀阴清。
宗伯邵公寿藏诗四首·其四
作者：顾璘
朝代：明

公昔构斋居，泉源益清冽。公今作生墓，泉溜互环折。诸方仰灌溉，万类鉴澄澈。乾坤第二泉，彷佛为公设。
定上人院内竹
作者：顾璘
朝代：明

定公庭内竹，雨后色逾新。细韵兼僧梵，凉阴助酒神。脩纤摇翠羽，潇洒辟红尘。尽日对君子，别家逢故人。去来期结夏，休厌扣门频。
定公房小画二首
作者：顾璘
朝代：明

斲来东海骨，长惹老龙争。写作如来供，犹含风雨声。洗尽尘埃色，湘江暮雨馀。谁将明月影，留照草堂虚。
定公房小画二首·其一
作者：顾璘
朝代：明

斲来东海骨，长惹老龙争。写作如来供，犹含风雨声。
定公房小画二首·其二
作者：顾璘
朝代：明

洗尽尘埃色，湘江暮雨馀。谁将明月影，留照草堂虚。
宜兴谒东坡祠
作者：顾璘
朝代：明

学士祠堂傍水扃，蜀山萧索向谁青。归魂省识毗陵道，好事空传楚颂亭。万古云霄瞻气象，满林风雨护精灵。湖东月出光如许，照见燕山相国铭。
宜城冬至
作者：顾璘
朝代：明

去年冬至攸城雨，今岁宜城晓日辉。暮景两年愁作客，故山千里幸言归。莺花入梦撩春兴，儿女承欢动舞衣。北阙简书恩似海，老翁非欲羡轻肥。
宝庆府澬江之上有石矶焉当水之冲甚峭特旧固无名余偶登之题曰砥柱矶系四韵
作者：顾璘
朝代：明

昆崙一卷石，飞落碧江漘。尽日浮佳气，中流立此身。楼台悬峭景，桃李点芳春。阅尽狂澜色，何须顾水神。
客居杂言七首
作者：顾璘
朝代：明

眷眷都城隅，流云泛春陌。馀寒散林莽，群芳展佳色。赖此清尊酒，慰我远游客。独酌临高堂，清吟迟华月。客思何悠悠，堂深澹孤烛。遥情续更漏，流光变春服。道拙幸逢时，名微耻怀禄。青云有脩程，所向贵知足。不读老氏书，何以蠲殆辱。迟阳照东轩，淑景媚清晓。暖吹荡轻花，晴光悦幽鸟。披衣俯前楹，茸茸见新草。感时思故乡，怀人伤远道。南望登高台，长河波浩浩。端居忽成月，颇协幽求盟。探书仰圣蕴，染翰输芳情。开轩枉俦侣，促膝叙平生。所乐幸有谐，虚名何足营。草生不择野，雨落不选池。旷哉天地心，含弘本无私。楚弓昧得失，魏宝恣夸毗。秉心戾大道，菑害良由兹。闭门散书帙，览古复观心。卓彼圣哲徒，逢时善升沉。在野道为土，登朝身即霖。垂辉照千古，耿耿流华音。象弟慕琴抵，盖井入舜宫。管蔡腾流言，周公安得忠。利害苟相轧，骨肉且莫容。海深舟可济，山险梯可通。梯山畏天雨，济海忧天风。风雨固弗测，我行焉不穷。愿言铲高深，坦坦四域中。
客居杂言七首·其一
作者：顾璘
朝代：明

眷眷都城隅，流云泛春陌。馀寒散林莽，群芳展佳色。赖此清尊酒，慰我远游客。独酌临高堂，清吟迟华月。
客居杂言七首·其七
作者：顾璘
朝代：明

象弟慕琴抵，盖井入舜宫。管蔡腾流言，周公安得忠。利害苟相轧，骨肉且莫容。海深舟可济，山险梯可通。梯山畏天雨，济海忧天风。风雨固弗测，我行焉不穷。愿言铲高深，坦坦四域中。
客居杂言七首·其三
作者：顾璘
朝代：明

迟阳照东轩，淑景媚清晓。暖吹荡轻花，晴光悦幽鸟。披衣俯前楹，茸茸见新草。感时思故乡，怀人伤远道。南望登高台，长河波浩浩。
客居杂言七首·其二
作者：顾璘
朝代：明

客思何悠悠，堂深澹孤烛。遥情续更漏，流光变春服。道拙幸逢时，名微耻怀禄。青云有脩程，所向贵知足。不读老氏书，何以蠲殆辱。
客居杂言七首·其五
作者：顾璘
朝代：明

草生不择野，雨落不选池。旷哉天地心，含弘本无私。楚弓昧得失，魏宝恣夸毗。秉心戾大道，菑害良由兹。
客居杂言七首·其六
作者：顾璘
朝代：明

闭门散书帙，览古复观心。卓彼圣哲徒，逢时善升沉。在野道为土，登朝身即霖。垂辉照千古，耿耿流华音。
客居杂言七首·其四
作者：顾璘
朝代：明

端居忽成月，颇协幽求盟。探书仰圣蕴，染翰输芳情。开轩枉俦侣，促膝叙平生。所乐幸有谐，虚名何足营。
客舍闻李侍御师文至未获晤对怅然有怀
作者：顾璘
朝代：明

乘骢来日下，聚梗及春边。拟得论心喜，犹迟见面缘。梦魂悬此夕，容鬓忆当年。迢遰严城隔，灯花望不圆。
宣风馆题壁和王大伯安
作者：顾璘
朝代：明

候馆哦诗销烛痕，地炉煮茗恶溪浑。叩门乞火有邻父，打鼓报更还近村。仲冬寂寂野霜落，残更凄凄山月昏。苦遭砧杵远相聒，独忆故园伤旅魂。
宪府王公载卿命酒期过草堂阻雪不至奉简一首
作者：顾璘
朝代：明

不诵清诗三十年，晚城佳会又虚传。书来送酒春生户，兴尽回舟雪满天。独向琼枝劳怅望，非干霜简绝攀缘。江梅近暖参差发，还拟乘骢野水边。
宫中词
作者：顾璘
朝代：明

太液红云重，昭阳素月斜。龙香浮蕙草，凤辇过桃花。翠扇摇歌席，银屏隐卧车。双双紫鸾羽，飞上玉皇家。复道通瀛海，周垣隐洞天。云随珠佩女，霞覆羽衣仙。秀艳疏丹粉，潜悲咽管弦。春光閒永巷，愁坐惜流年。诏省长杨猎，虞人夜启关。霜鹰腾紫籞，天马跃朱闲。宝剑秋莲色，雕弓朔月弯。非熊谁协兆，看载后车还。绮阁延朱夏，花阴昼漏长。研砂养蜥蜴，刺绣学鸳鸯。细字中官扇，奇熏外国香。午窗兰玉梦，惊起谢君王。
宫中词·其一
作者：顾璘
朝代：明

太液红云重，昭阳素月斜。龙香浮蕙草，凤辇过桃花。翠扇摇歌席，银屏隐卧车。双双紫鸾羽，飞上玉皇家。
宫中词·其三
作者：顾璘
朝代：明

诏省长杨猎，虞人夜启关。霜鹰腾紫籞，天马跃朱闲。宝剑秋莲色，雕弓朔月弯。非熊谁协兆，看载后车还。
宫中词·其二
作者：顾璘
朝代：明

复道通瀛海，周垣隐洞天。云随珠佩女，霞覆羽衣仙。秀艳疏丹粉，潜悲咽管弦。春光閒永巷，愁坐惜流年。
宫中词·其四
作者：顾璘
朝代：明

绮阁延朱夏，花阴昼漏长。研砂养蜥蜴，刺绣学鸳鸯。细字中官扇，奇熏外国香。午窗兰玉梦，惊起谢君王。
宴守溪相国园亭二首
作者：顾璘
朝代：明

黄阁辞荣早，丹邱托兴遥。蓉池窥海岛，芝馆踏烟霄。卧处苍生望，忧馀素发飘。当筵心尽醉，秋爽讵能销。窈窕平泉宅，清华独乐园。烟霞深晚景，花竹霭春温。招隐临丛桂，怀仙倚洞门。自惭尘土质，聊尔奉琴尊。
宴守溪相国园亭二首·其一
作者：顾璘
朝代：明

黄阁辞荣早，丹邱托兴遥。蓉池窥海岛，芝馆踏烟霄。卧处苍生望，忧馀素发飘。当筵心尽醉，秋爽讵能销。
宴守溪相国园亭二首·其二
作者：顾璘
朝代：明

窈窕平泉宅，清华独乐园。烟霞深晚景，花竹霭春温。招隐临丛桂，怀仙倚洞门。自惭尘土质，聊尔奉琴尊。
宿云开堂
作者：顾璘
朝代：明

难逢魏母彩鸾车，聊试弥明石鼎茶。翠羽金支云缥缈，紫厓丹洞石㟏岈。五峰黛色消晴雪，万木灵晖散晚霞。愿借双公玄鹤羽，月明骑上太清家。
宿兰桥山馆大雨
作者：顾璘
朝代：明

山雷划辗长空过，檐雨平添积水深。去住总关神物算，阴晴何与道人心。
宿宜兴东坡祠下
作者：顾璘
朝代：明

先生聊一念，遗庙竟千年。不返辽东鹤，长悲阳羡田。月高群木影，人语一溪烟。世事皆春梦，吾今且醉眠。
宿康谷晓归
作者：顾璘
朝代：明

山寺鸣鸡促晓驺，篮舆冲黑过峰头。天低路向云中落，雾重山如海上浮。竹叶随时供野酌，桃花何处问渔舟。松泉满眼行将尽，已动红尘簿领愁。
宿排山道院二首
作者：顾璘
朝代：明

苦厌尘缨缚，欢投道院清。不逢黄石异，惟见紫芝荣。涧水增茶品，山光冷宦情。寒宵得洗耳，金磬杂经声。动静不可执，山深生暗喧。霜寒警怨鹤，风远啸哀猿。供饭誇云子，为官号漆园。儒家衡斗政，莫与道人言。
宿排山道院二首·其一
作者：顾璘
朝代：明

苦厌尘缨缚，欢投道院清。不逢黄石异，惟见紫芝荣。涧水增茶品，山光冷宦情。寒宵得洗耳，金磬杂经声。
宿排山道院二首·其二
作者：顾璘
朝代：明

动静不可执，山深生暗喧。霜寒警怨鹤，风远啸哀猿。供饭誇云子，为官号漆园。儒家衡斗政，莫与道人言。
宿灵家山僧居
作者：顾璘
朝代：明

夜宿招提舍，秋云冷石堂。天河斜挂户，瀑水静依床。叠岭攀跻险，虚空梦寐凉。明朝登宝顶，期与玩神光。
宿白水渡
作者：顾璘
朝代：明

积水吞寒濑，孤舟宿暮烟。邀人壶蚁泛，作赋烛花悬。发变风波境，神惊四十年。壮心空感激，夜起拂龙泉。
宿祝釐寺值雨
作者：顾璘
朝代：明

名山堪避俗，好雨更宜人。尘净竹林翠，堂虚金气新。焚香残夜火，荐粥煮秋莼。转觉空门趋，能令客意亲。
宿祝釐寺晚浴
作者：顾璘
朝代：明

山居少尘事，行吟步高舂。连林不知远，倏度云间峰。寺门幽径熟，婉㜻抚长松。禅老款虚室，情亲色弥恭。玄论烬华烛，疏食临暮钟。浴我清净水，形骸缅冲融。虚襟释滞念，真气生灵宫。蒲团结跏趺，宛坐青夫容。就枕忽成寐，梦觉忘所从。天明返蓬户，日出山烟浓。
宿西桥铺听雨旧有西桥月色之榜
作者：顾璘
朝代：明

西桥月色昔人游，南楚春光野客收。堪笑地灵多爱惜，一宵鸣雨送羁愁。
宿达公房
作者：顾璘
朝代：明

旧地人重宿，劳生梦一醒。乱峰明积雪，虚殿纳疏星。僧发老逾白，佛灯寒更青。悠然生道念，对坐阅金经。
宿香山寺
作者：顾璘
朝代：明

禅宫高起万峰头，曲径幽林不可求。佛向海中移碧水，人来天上坐朱楼。垂垂星斗凭阑见，飒飒□云对酒愁。借取西岩明月影，直依旌旆望扬州。
寄七弟瑮
作者：顾璘
朝代：明

士龙富文薮，子由蓄词锋。平生伯仲间，敛手让精工。世人贵齿发，恣口妄雌雄。矧兹盛德士，乃示外愚蒙。吾家惠连氏，马群一蛟龙。浩气腾虹霓，耻随蛇与虫。仕宦十五载，囊橐唯屡空。吐论忤当路，拂衣甘困穷。悬室无儋石，反关卧雪中。插架十万轴，伊吟日填胸。下笔掩前古，只字无雷同。金玉苦珍秘，四海虚承风。饭糗似黔娄，嗜酒非扬雄。太息天壤间，何人测深衷。
寄七弟英玉登科
作者：顾璘
朝代：明

爱尔能文早，吾家玉树枝。年居三十下，名动九重知。礼乐开黄卷，衣冠上赤墀。泥金遥送喜，万里慰流离。兹晨金马诏，复尔映蓬门。耕读吾家业，蒐罗圣主恩。蜚腾才岂乏，盛满戒俱存。莫向青云上，徒惭简册言。
寄七弟英玉登科·其一
作者：顾璘
朝代：明

爱尔能文早，吾家玉树枝。年居三十下，名动九重知。礼乐开黄卷，衣冠上赤墀。泥金遥送喜，万里慰流离。
寄七弟英玉登科·其二
作者：顾璘
朝代：明

兹晨金马诏，复尔映蓬门。耕读吾家业，蒐罗圣主恩。蜚腾才岂乏，盛满戒俱存。莫向青云上，徒惭简册言。
寄上司马白岩乔公
作者：顾璘
朝代：明

北斗枢衡控上都，南台司马握兵符。河山地正乾坤位，雨露春融造化垆。分陕雅推周有道，戍江应笑晋非图。朝廷白发忧相倚，寰海苍生望已苏。幕府吁谟趋老将，锦堂觞咏列文儒。心当大任何曾动，身致升平得自娱。谢墅赌棋花正好，秦淮吹笛月同孤。王风伫听歌麟趾，公子振振见玉颅。
寄内
作者：顾璘
朝代：明

与子为夫妇，侵及五十春。糟糠逮鼎食，同事白发亲。儿女俨成行，孙枝复侁侁。顾瞻亲交内，偕老几何人。世短恩义长，千金当一晨。如何衰暮年，离别各艰辛。钟鼎难自期，金石非我身。念之不自慰，将思解朝绅。
寄内并示二儿
作者：顾璘
朝代：明

满堂风雨烛花残，独客思归坐夜寒。遥想故园当此夕，画楼明月影团团。小阁书声夜漏稀，东归潘岳奉慈闱。湘南山水虽云美，不及桥阴旧钓矶。
寄内并示二儿·其一
作者：顾璘
朝代：明

满堂风雨烛花残，独客思归坐夜寒。遥想故园当此夕，画楼明月影团团。
寄内并示二儿·其二
作者：顾璘
朝代：明

小阁书声夜漏稀，东归潘岳奉慈闱。湘南山水虽云美，不及桥阴旧钓矶。
寄刘元瑞
作者：顾璘
朝代：明

苕水清如许，怜君得洗心。暂辞朱绂贵，来卧白云深。芝涧多灵药，茅庐一素琴。王程愧余急，相望阻相寻。
寄叶澄
作者：顾璘
朝代：明

高士多异标，骅骝隐奇骨。拙匠昧玄理，纷纷写毛发。曹霸画马权奇高，裴公之面飘三毛。始知能事贵得意，耻与形相论纤毫。燕山叶子心目灵，少年刻意工丹青。闭门解衣日盘礴，兴起落笔通幽冥。我谒南曹大司马，五岳峥嵘走堂下。烟霞㸌目不敢前，熟视乃知是君写。一谪潇湘今几秋，思君不见增烦忧。绝怜山水最奇处，苦乏妙笔移沧洲。覆釜峰，湘江水，世传蓬壶无乃是。我有长绡寄向君，烦君写入茅庐里，欲访形容问吾子。
寄吴县杨尹
作者：顾璘
朝代：明

满目循良事，贤侯即古人。弹琴变民俗，飞舄杂风尘。棠树千家颂，桃花百岁春。枳栖难久滞，天上待持钧。
寄和三弟舜玉六十自寿
作者：顾璘
朝代：明

壶头空老伏波公，款段乡园羡尔雄。隐者风流高物外，诞辰家庆正天中。身强阅世初称寿，诗好逢人不讳穷。俯仰乾坤俱白发，趋庭犹记两儿童。紫气青牛远度关，华阳近在秣陵间。久怀松坞同烧药，且喜丹砂已驻颜。脩竹林深春酒缘，棠花楼晚布衾斑。优游群从追欢地，应笑衰翁独未閒。閒身爱向醉乡眠，百亩唯营种秫田。尽有莺花娱胜日，不须牛酒赐高年。园开涉趣常携客，志在逃名莫问天。王衍元憎阿堵物，床前聊免积馀钱。鸿宝传来石枕函，悬壶久矣脱尘凡。紫霞自酿山中酒，青鸟时通海上缄。万事虚舟何解怒，一官腐鼠不生惭。吾今苦忆林泉好，为剪秋荷制短衫。
寄和三弟舜玉六十自寿·其一
作者：顾璘
朝代：明

壶头空老伏波公，款段乡园羡尔雄。隐者风流高物外，诞辰家庆正天中。身强阅世初称寿，诗好逢人不讳穷。俯仰乾坤俱白发，趋庭犹记两儿童。
寄和三弟舜玉六十自寿·其三
作者：顾璘
朝代：明

閒身爱向醉乡眠，百亩唯营种秫田。尽有莺花娱胜日，不须牛酒赐高年。园开涉趣常携客，志在逃名莫问天。王衍元憎阿堵物，床前聊免积馀钱。
寄和三弟舜玉六十自寿·其二
作者：顾璘
朝代：明

紫气青牛远度关，华阳近在秣陵间。久怀松坞同烧药，且喜丹砂已驻颜。脩竹林深春酒缘，棠花楼晚布衾斑。优游群从追欢地，应笑衰翁独未閒。
寄和三弟舜玉六十自寿·其四
作者：顾璘
朝代：明

鸿宝传来石枕函，悬壶久矣脱尘凡。紫霞自酿山中酒，青鸟时通海上缄。万事虚舟何解怒，一官腐鼠不生惭。吾今苦忆林泉好，为剪秋荷制短衫。
寄和赵户曹叔鸣西寺游瞩二首
作者：顾璘
朝代：明

水香花气凤楼西，宿雨初晴御苑泥。万柳晓含萧寺暗，五云春压汉宫低。行经绣陌啼莺满，回望苍郊远树齐。独念江南愁病客，竹窗斜月卧闻鸡。远公精舍禁城西，陂水芹香紫燕泥。斋鼓迥依双树起，禁钟清度百花低。春阴海日光犹薄，地冷山萱叶未齐。向晚绣旗盈辇路，竞看公子斗回鸡。
寄和赵户曹叔鸣西寺游瞩二首·其一
作者：顾璘
朝代：明

水香花气凤楼西，宿雨初晴御苑泥。万柳晓含萧寺暗，五云春压汉宫低。行经绣陌啼莺满，回望苍郊远树齐。独念江南愁病客，竹窗斜月卧闻鸡。
寄和赵户曹叔鸣西寺游瞩二首·其二
作者：顾璘
朝代：明

远公精舍禁城西，陂水芹香紫燕泥。斋鼓迥依双树起，禁钟清度百花低。春阴海日光犹薄，地冷山萱叶未齐。向晚绣旗盈辇路，竞看公子斗回鸡。
寄唐渔石司寇赐告归养
作者：顾璘
朝代：明

横玉纡朱八座身，重闱列鼎百年亲。君王孝理先三事，司寇高风动万人。平法正资于定国，陈情偏奈范纯仁。中堂问寝馀清夜，还向深山礼北辰。
寄大梁贾道诚兼简王左诸贤
作者：顾璘
朝代：明

不见贾生久，天南空断肠。雅文清庙瑟，儒术仲尼堂。心事疏鸿雁，贤罗失凤凰。乾坤正澒洞，愁绝尔摧藏。秋至梁王苑，何人赋最多。传书堪白首，欹枕即黄河。兴忆登台饮，悲怜击筑歌。无端洞庭渚，终岁浩烟波。
寄大梁贾道诚兼简王左诸贤·其一
作者：顾璘
朝代：明

不见贾生久，天南空断肠。雅文清庙瑟，儒术仲尼堂。心事疏鸿雁，贤罗失凤凰。乾坤正澒洞，愁绝尔摧藏。
寄大梁贾道诚兼简王左诸贤·其二
作者：顾璘
朝代：明

秋至梁王苑，何人赋最多。传书堪白首，欹枕即黄河。兴忆登台饮，悲怜击筑歌。无端洞庭渚，终岁浩烟波。
寄宝应范老
作者：顾璘
朝代：明

竹杖纱巾映白头，淮南耆旧让风流。身閒对酒忻无事，禾熟逢人说有秋。花坞云香歌扇动，鹭湖天晚钓船收。怜君住处堪乘兴，拟傍清溪共饮牛。
寄寿仲宪长与立
作者：顾璘
朝代：明

淮南小山真得地，洛下耆英最长年。入竹琴尊明绣服，倚云兰桂布芝田。门庭旧训乡人法，服食奇方海客传。后圃种松今已长，称觞应傍老龙边。
寄寿大司徒洪洞韩公
作者：顾璘
朝代：明

台省巍峨一正臣，太行冰雪洗心神。云霄羽翮回孤凤，丘壑风流接古人。卧稳朱衣长在箧，忧深斑鬓总如银。诸郎籍籍专城贵，走送琼筵寿酒新。
寄寿方佥宪时鸣
作者：顾璘
朝代：明

清朝早脱惠文冠，石浦云涛拂钓竿。伯仲大名天下重，行藏全节古人难。居山岁久松鳞老，闭户秋高桂树团。青简丹砂皆长物，酒杯花蕊足交欢。
寄寿陈石亭
作者：顾璘
朝代：明

梦里钟山万仞青，江天东望少微星。当朝旧擅扬雄赋，有子新传卜氏经。止酒先生逃净社，焚鱼学士住岩扃。遥怜耆旧称觞会，独少尘容在画屏。
寄广信朱太守亨之
作者：顾璘
朝代：明

南州腰笏始经年，美政相传过昔贤。洞寇买牛捐带剑，野人无吏索租钱。霜前禾黍孤城雨，月下弦歌万井烟。惭愧樗材亦何用，皇恩又遣到湘川。
寄文徵仲
作者：顾璘
朝代：明

儒林挥笔掩群贤，湖海倾心二十年。藻鉴尘埃无伯乐，规模乡国有颜渊。黄花别泪临湖水，白雁乡书断楚天。山馆穷愁欹枕日，拭君图画转凄然。
寄朱升之
作者：顾璘
朝代：明

少小负奇气，唾视豪侠流。腰悬苍龙剑，未肯干王侯。挟策游京师，天子忽见收。濩落风尘中，倾盖罕相投。逢君东华省，金兰结绸缪。陈义比皋契，摛词狎曹刘。虚名附骥尾，隐然横九州。中路忽分散，风波起离忧。天南瘴疠地，鬓发各已秋。黄鹄畏弹射，苍鹰耻随韝。买田西郭门，将以备瀡滫。年饥水瀰漫，鸿雁不自谋。郁郁斗釜间，抚膺发长讴。借问五湖水，何处容吾钩。
寄李献吉二首
作者：顾璘
朝代：明

一醉洪都金屈卮，再唫台海赤霞辞。梁王台上青春月，共折桃花未有期。太史论文战国同，杜陵诗体次王风。即看今代词林伯，未觉前贤采笔雄。
寄李献吉二首·其一
作者：顾璘
朝代：明

一醉洪都金屈卮，再唫台海赤霞辞。梁王台上青春月，共折桃花未有期。
寄李献吉二首·其二
作者：顾璘
朝代：明

太史论文战国同，杜陵诗体次王风。即看今代词林伯，未觉前贤采笔雄。
寄杨太康
作者：顾璘
朝代：明

明月生遥岑，清光转华薄。楼上忆君时，秋风动罗幕。
寄梁俭庵罢司徒归乡
作者：顾璘
朝代：明

诏下天门许罢官，明王亲赐老臣安。十年大计黄金贱，六省清风白日寒。直道功名元自得，野人征税复谁宽。东门瓜地相邻并，欲拟投簪续旧欢。
寄水南田勤甫
作者：顾璘
朝代：明

耿耿绨袍赠，频经洒泪深。相看万里别，独抱古人心。岐路俄星散，高才竟陆沉。辞官真得计，怡老乏黄金。
寄沐参将崧
作者：顾璘
朝代：明

异姓王孙贵，偏裨将帅雄。威行蛮部落，名并古元戎。缓带辞兵印，长歌缀国风。不须伤薏苡，天听自多聪。
寄潘侍御宗节
作者：顾璘
朝代：明

兵甲纵横地，音书久不来。豺狼当道吼，鸿雁向人哀。奔走成何事，沉沦惜异才。团山南望迥，千里漫黄埃。
寄王履吉
作者：顾璘
朝代：明

石湖东畔草堂低，日日乘舟泛越溪。鼎转丹砂驱鹤守，匣封雄剑恼鸡啼。林中饷客蒸黄独，涧下褰裳弄紫霓。爱尔棣华情不浅，诗成强半忆征西。
寄答孙太初
作者：顾璘
朝代：明

潋滟西湖水，何如太白山。南峰烧药处，石上锦苔斑。宝剑横星气，霞浆换雪颜。题诗投俗吏，三复愧粗顽。
寄答陶世和
作者：顾璘
朝代：明

十年京洛事堪伤，归卧稽山鬓发苍。祖德未忘陶靖节，乡贤还见贺知章。龙墀旧疏今谁记，虎榜同人倍有光。珍重寄书秋又晚，夫容零落满溪霜。
寄罗八廷尉质甫
作者：顾璘
朝代：明

万里乡园地，音书望不来。桃花三月暮，客思转悠哉。江动卢龙树，春深凤鸟台。时时一舟楫，遥向梦中回。
寄荅陈大藩参二首
作者：顾璘
朝代：明

官重今方伯，旬宣事独贤。情飘五湖外，诗出万人传。玉署虚仙籍，春江梦钓船。祇愁凫舄影，难离紫宸天。卧病春山里，劳君省阁思。衰颜丹鼎笑，晚计白鸥知。应接才仍拙，渔樵兴颇宜。万缘空欲尽，犹自未忘诗。
寄荅陈大藩参二首·其一
作者：顾璘
朝代：明

官重今方伯，旬宣事独贤。情飘五湖外，诗出万人传。玉署虚仙籍，春江梦钓船。祇愁凫舄影，难离紫宸天。
寄荅陈大藩参二首·其二
作者：顾璘
朝代：明

卧病春山里，劳君省阁思。衰颜丹鼎笑，晚计白鸥知。应接才仍拙，渔樵兴颇宜。万缘空欲尽，犹自未忘诗。
寄蒋中丞
作者：顾璘
朝代：明

山拥罗浮万仞青，水涵章贡混沧溟。春深乌府文书简，白日垂帘诵五经。
寄蔡九逵
作者：顾璘
朝代：明

缥缈峰高碧雾重，仙人楼阁隐玲珑。新文出世诸生法，大道行天万古同。未见江湖徵李泌，每劳卿相问王通。休誇林屋烟霞胜，霖雨苍生望未穷。
寄西蜀郭佥宪鲁瞻
作者：顾璘
朝代：明

长歌寒女素丝诗，直道难逢郭泰机。白简威名西蜀远，青云朝省故人非。身危独洒潇湘泪，道拙空怀草木衣。东望乡关万馀里，归心江汉转依依。
寄许州七弟瑮
作者：顾璘
朝代：明

千官扈从羡能文，谪牧新声天下闻。落魄吾家苏季子，风流南郡小冯君。鱼龙路怯黄河险，鸿雁声愁碧海分。莫上吹台瞻越峤，五湖回首隔重云。
寄诸儿
作者：顾璘
朝代：明

居常理家教，怪尔远诗书。对面起嗔恚，恩情乖本初。朅来远离别，音耗閒居诸。岂无公家饭，念尔靡来胥。童孙及稚子，渐已分龙猪。苟能应门户，岂必乘轩车。天意难预识，多忧徒自拘。采衣但在目，至乐固无馀。
寄诸弟
作者：顾璘
朝代：明

我顾本著姓，家运递衰荣。逮我封君行，隐德益休明。爰及昆季列，英英萃瑶璚。孝友笃同气，文藻各驰声。林竹交晚翠，池草竞春生。今兹大江右，隐起王谢名。我衰复干禄，尔乐俱躬耕。愿申止足义，终谐孔怀情。
寄贺夏桂洲相公新第次前人
作者：顾璘
朝代：明

天上神仙居有府，海中楼观净无尘。檐甍直捧丹霄日，竹树长含碧苑春。梦兆麒麟生蕙阁，文裁鸾凤赞枫宸。攸宁实荷周王宠，近市元非晏子真。
寄贺李序庵相公新第次浚川公韵
作者：顾璘
朝代：明

天衢甲第丹霄迥，楼阁虚明望转微。海日重光开冉冉，宫云五采映霏霏。喜延宾客时分席，静玩琴书昼掩扉。退食从容无一事，愿歌隆栋荅垂衣。
寄贺长史王景旸乃子登科
作者：顾璘
朝代：明

董傅儒流重，韦郎世业新。陈诗閒白昼，学礼富青春。大府高槐色，皇都走马尘。此时金殿上，直欲醉逡巡。
寄赵叔鸣
作者：顾璘
朝代：明

澄江潇洒散柴门，暂弄渔竿玩晓昏。九鼎犹增淮海重，数篇谁赋泰山尊。黄尘白浪归心远，药裹书签旧物存。与子同袍未同趣，高城吟望几销魂。
寄陈宗禹中丞
作者：顾璘
朝代：明

暂下乌台短鬓青，楚南新望少微星。书成自去藏衡岳，月出时闻钓洞庭。江海澄清风宪体，松衫夭矫岁寒形。空惭叔夜非俦侣，漫点封章误主听。
寄陈鲁南
作者：顾璘
朝代：明

羡子谈经侍石渠，鸡林声动四方初。家僮可解呼君实，监吏无劳荐子虚。紫禁花深摇委佩，玉堂云迥下公车。新诗寄我侵骚雅，潦倒泥涂愧不如。
寄题俞鲁用分绿轩
作者：顾璘
朝代：明

江南五月百草长，芭蕉绕檐十尺强。疏棂曲槛静相映，坐觉幽绿生虚堂。波文隐约微风动，红尘不到苍云重。榴花照眼徒为繁，葵枝孑孑将何用。太湖灵石高突兀，此外唯须数竿竹。名园广宅非君心，一咏一觞殊脱俗。我欲入轩分半主，独恨终年走尘土。郡斋秉烛为君吟，萧萧一夜闻秋雨。
寄题张希孟都阃隐居四首 其一 石门精舍
作者：顾璘
朝代：明

石出江门蹲玉龙，白云横束括苍峰。幽林坐啸无人见，祇听鸾音振万松。
寄题张希孟都阃隐居四首 其三 东溪
作者：顾璘
朝代：明

山夹回溪抱日流，荷花百里锦云浮。人间掷却黄金印，长破苍烟弄钓舟。
寄题张希孟都阃隐居四首 其二 水心别业
作者：顾璘
朝代：明

永嘉城北水心寺，寺下高人凿石居。向老拈杯浑懒慢，满床抛散六韬书。
寄题张希孟都阃隐居四首 其四 逍遥亭
作者：顾璘
朝代：明

龙湫瀑水远闻声，鹤岭仙云变采呈。瑶草满亭抽碧玉，道人趺坐学无生。
寄题张希孟都阃隐居四首·石门精舍
作者：顾璘
朝代：明

石出江门蹲玉龙，白云横束括苍峰。幽林坐啸无人见，祇听鸾音振万松。永嘉城北水心寺，寺下高人凿石居。向老拈杯浑懒慢，满床抛散六韬书。山夹回溪抱日流，荷花百里锦云浮。人间掷却黄金印，长破苍烟弄钓舟。龙湫瀑水远闻声，鹤岭仙云变采呈。瑶草满亭抽碧玉，道人趺坐学无生。
寄题文徵仲玉磬山房二首
作者：顾璘
朝代：明

曲房平向广堂分，壁立端如礼器陈。拊瑟便应来凤鸟，折腰那肯揖时人。词华价并金声赋，寿酒欢生玉树春。法象泗滨真不忝，画梁文藻翠光匀。小搆山房护竹垣，道人行坐自云宽。湘帘散映图书乱，石枕横支梦寐安。世禄后先三曳绶，诗怀今古一凭阑。堪怜海月经檐白，正照前溪绿水寒。
寄题文徵仲玉磬山房二首·其一
作者：顾璘
朝代：明

曲房平向广堂分，壁立端如礼器陈。拊瑟便应来凤鸟，折腰那肯揖时人。词华价并金声赋，寿酒欢生玉树春。法象泗滨真不忝，画梁文藻翠光匀。
寄题文徵仲玉磬山房二首·其二
作者：顾璘
朝代：明

小搆山房护竹垣，道人行坐自云宽。湘帘散映图书乱，石枕横支梦寐安。世禄后先三曳绶，诗怀今古一凭阑。堪怜海月经檐白，正照前溪绿水寒。
寄题袁永之列岫楼
作者：顾璘
朝代：明

高楼隔金阊，乃瞰横塘水。画栋切云浮，雕题翼风起。旷望临大荒，川原敞千里。洞庭七十峰，罗列窗户里。矧兹灵岩近，松桧森可指。美人楼中居，懒慢谢冠履。轻举希灵仙，高卧儗豪士。支颐对青苍，傲然薄城市。林烟润琴丝，湖月漾书几。举酒歌慨慷，神游荡无涘。玄晖傥可作，讵羡郡斋美。
寄颜唯乔
作者：顾璘
朝代：明

憔悴淮阳别，归田近若何。应知闭户后，祗是注书多。龙去逃江海，鸿飞挂罔罗。雪深僵卧夜，县令莫相过。
寄高州太守陈洪载
作者：顾璘
朝代：明

雪霁寒雁高，登楼见明月。故人在南海，幽思坐飞越。忆南宫，罗众宾，感君遇我最相亲。解袜误承王子重，推金偏念管生贫。青春纵酒长干道，白日行歌淮水滨。高凉迢遰别经年，美政纷纷过客传。海畔明珠还夜浦，花间驯雉满春田。平生万卷不虚用，坐见古人归席前。男儿立身贵磊落，安得瑟缩推谁先。为报田郎近为郡，可无书札问湘川。
密止堂贻王锦夫方伯
作者：顾璘
朝代：明

良贾贵深藏，上德戒睢盱。金人三缄口，内葆恒有馀。繄君景前哲，履道抱寘虚。远彼市朝喧，闇然林中居。丛木既荫蔚，岩壑亦回纡。素琴不安弦，对之万虑除。寄谢车马客，毋来骇吾庐。
对灯次金大仁甫
作者：顾璘
朝代：明

西轩夜深沉，燃灯坐相对。丹虹卧腾光，朱虫聚成辈。雨焰拂檠低，风辉袅窗碎。烛幽犀角灵，投炎蛾腹溃。堂深望转孤，漏永剪还再。红烬堕寒灰，苍烟浮夕霭。凌寒气弥和，待旦心非昧。随君照逋亡，仁功起残废。
对菊
作者：顾璘
朝代：明

野客爱寒芳，经旬再举觞。名花不在色，美酒独宜香。
对菊十首和鲁南
作者：顾璘
朝代：明

群芳摇落候，生意独欣欣。欲趁霜前赏，曾劳雨后分。黄金开正色，紫麝散奇薰。愿以兰为友，那知竹是君。幽丛多傍砌，净植故当轩。叶抱孤根起，花分五色繁。石湖方勒谱，栗里漫开园。请看东篱下，成蹊岂待言。种来分小径，护处插疏篱。郁郁凌霜叶，亭亭阁月枝。气清浑绝俗，香远更忘私。本爱金风爽，谁云独后时。漫尔称花品，天然谢俗妆。金精应太白，土德正中黄。雅韵宜丘壑，贞心傲雪霜。颓龄如可制，永愿荐壶觞。丹桂香残后，名花见亦稀。一枝零晓露，三径总芬菲。饮水人多寿，餐英世已违。唯馀黄染色，犹近内家衣。孤标霜莫祟，弱植露多恩。为问重阳月，谁言芍药尊。品奇千里致，根老隔年存。千古知心地，萧萧五柳门。浊酒嗟何至，清吟幸可酬。独怜盈把色，掇取一篱秋。制枕功偏永，缄书意更幽。骚人歌令德，兰蕙本同流。斗种矜多叶，临开爱独枝。名高隐君行，情远逐臣词。惨冽神逾王，摧残性岂移。不随梅共落，玉笛任君吹。直干依孤竹，繁丛混众蒿。幽香一散漫，秋意失萧骚。落帽山人醉，移尊使者劳。郊居日相对，随兴坐亭皋。黄菊真宜晚，霜寒色转鲜。栽培元得地，服食拟登仙。丹粉休论色，笙歌别有天。杜陵憔悴客，相伴草堂前。
对菊十首和鲁南·其一
作者：顾璘
朝代：明

群芳摇落候，生意独欣欣。欲趁霜前赏，曾劳雨后分。黄金开正色，紫麝散奇薰。愿以兰为友，那知竹是君。
对菊十首和鲁南·其七
作者：顾璘
朝代：明

浊酒嗟何至，清吟幸可酬。独怜盈把色，掇取一篱秋。制枕功偏永，缄书意更幽。骚人歌令德，兰蕙本同流。
对菊十首和鲁南·其三
作者：顾璘
朝代：明

种来分小径，护处插疏篱。郁郁凌霜叶，亭亭阁月枝。气清浑绝俗，香远更忘私。本爱金风爽，谁云独后时。
对菊十首和鲁南·其九
作者：顾璘
朝代：明

直干依孤竹，繁丛混众蒿。幽香一散漫，秋意失萧骚。落帽山人醉，移尊使者劳。郊居日相对，随兴坐亭皋。
对菊十首和鲁南·其二
作者：顾璘
朝代：明

幽丛多傍砌，净植故当轩。叶抱孤根起，花分五色繁。石湖方勒谱，栗里漫开园。请看东篱下，成蹊岂待言。
对菊十首和鲁南·其五
作者：顾璘
朝代：明

丹桂香残后，名花见亦稀。一枝零晓露，三径总芬菲。饮水人多寿，餐英世已违。唯馀黄染色，犹近内家衣。
对菊十首和鲁南·其八
作者：顾璘
朝代：明

斗种矜多叶，临开爱独枝。名高隐君行，情远逐臣词。惨冽神逾王，摧残性岂移。不随梅共落，玉笛任君吹。
对菊十首和鲁南·其六
作者：顾璘
朝代：明

孤标霜莫祟，弱植露多恩。为问重阳月，谁言芍药尊。品奇千里致，根老隔年存。千古知心地，萧萧五柳门。
对菊十首和鲁南·其十
作者：顾璘
朝代：明

黄菊真宜晚，霜寒色转鲜。栽培元得地，服食拟登仙。丹粉休论色，笙歌别有天。杜陵憔悴客，相伴草堂前。
对菊十首和鲁南·其四
作者：顾璘
朝代：明

漫尔称花品，天然谢俗妆。金精应太白，土德正中黄。雅韵宜丘壑，贞心傲雪霜。颓龄如可制，永愿荐壶觞。
对雨
作者：顾璘
朝代：明

密密春林雨，沈沈昼日云。阴阳随气序，膏泽自吾君。积水鸥凫下，条风草木欣。残躯胜耒耜，何敢废耕耘。山迥雷声近，春深节气殊。江天云雾湿，林壑画屏纡。鸟困投檐户，溪狂掠坐隅。老夫不出户，无意问泥涂。春睡起何迟，茆厨湿未炊。竹梢欹拂水，花片舞过篱。老病消浮念，迂疏冷旧知。独怜山郭雨，能与静相期。
对雨·其一
作者：顾璘
朝代：明

密密春林雨，沈沈昼日云。阴阳随气序，膏泽自吾君。积水鸥凫下，条风草木欣。残躯胜耒耜，何敢废耕耘。
对雨·其三
作者：顾璘
朝代：明

春睡起何迟，茆厨湿未炊。竹梢欹拂水，花片舞过篱。老病消浮念，迂疏冷旧知。独怜山郭雨，能与静相期。
对雨·其二
作者：顾璘
朝代：明

山迥雷声近，春深节气殊。江天云雾湿，林壑画屏纡。鸟困投檐户，溪狂掠坐隅。老夫不出户，无意问泥涂。
对雪
作者：顾璘
朝代：明

山郭阴沈雪片稠，冻云重叠傍城楼。风回乱木飞花合，夜静寒窗素月流。北望自谁旋气轴，南迁今始问冬裘。欲留蚁酒临春赏，正恐鹑衣彻夜愁。
对雪二首
作者：顾璘
朝代：明

千峰急雪洒茅檐，久旱微阴冷亦堪。独赖诸公忧冻馁，不劳明主顾东南。高标一任寒梅得，馀润偏宜宿麦含。薄暮倚栏看絮舞，鬓丝相伴两鬖鬖。孤城日落云垂幕，大地阳回雪舞花。采石江涛冰磈礧，蓬莱宫树玉横斜。清光恍彻三千界，朔气平侵十万家。半夜兔园宾客醉，拥炉挥翰气成霞。
对雪二首·其一
作者：顾璘
朝代：明

千峰急雪洒茅檐，久旱微阴冷亦堪。独赖诸公忧冻馁，不劳明主顾东南。高标一任寒梅得，馀润偏宜宿麦含。薄暮倚栏看絮舞，鬓丝相伴两鬖鬖。
对雪二首·其二
作者：顾璘
朝代：明

孤城日落云垂幕，大地阳回雪舞花。采石江涛冰磈礧，蓬莱宫树玉横斜。清光恍彻三千界，朔气平侵十万家。半夜兔园宾客醉，拥炉挥翰气成霞。
寺宿再别元瑞四首
作者：顾璘
朝代：明

寺阁悬灯宿，幽期记昔年。风烟几分手，湖海各回船。疏广辞官切，稽康习性偏。相逢多贳酒，囊罄莫论钱。余病隐吴市，君归辞汉廷。鹤栖宜独树，龙卧恶惊霆。江月维舟久，风泉唤酒醒。南山多旧意，相赠十松青。世业刘公干，仙才汉子房。翻身下霄汉，砺齿漱冰霜。闭户诗书远，还山步履强。时应振馀韵，烂熳压词场。赫赫中丞贵，归与一草庐。委心同野马，垂钓即溪渔。节映冰壶立，名遭汗竹书。平生行己意，披豁对青虚。
寺宿再别元瑞四首·其一
作者：顾璘
朝代：明

寺阁悬灯宿，幽期记昔年。风烟几分手，湖海各回船。疏广辞官切，稽康习性偏。相逢多贳酒，囊罄莫论钱。
寺宿再别元瑞四首·其三
作者：顾璘
朝代：明

世业刘公干，仙才汉子房。翻身下霄汉，砺齿漱冰霜。闭户诗书远，还山步履强。时应振馀韵，烂熳压词场。
寺宿再别元瑞四首·其二
作者：顾璘
朝代：明

余病隐吴市，君归辞汉廷。鹤栖宜独树，龙卧恶惊霆。江月维舟久，风泉唤酒醒。南山多旧意，相赠十松青。
寺宿再别元瑞四首·其四
作者：顾璘
朝代：明

赫赫中丞贵，归与一草庐。委心同野马，垂钓即溪渔。节映冰壶立，名遭汗竹书。平生行己意，披豁对青虚。
寻山
作者：顾璘
朝代：明

曲坂凌虚度七盘，仙源何处问三韩。溪门古木苍云湿，涧道疏花白雪寒。短发漫冲霜霰老，青山聊拨簿书看。须知野兴秋难禁，莫怪岩阴日易残。
寿华母
作者：顾璘
朝代：明

莱妇仍闻住帝城，班姑何必教宫庭。家规累世传为训，子姓成行颔不名。舞鹤自能翻寿曲，萱花元解散忧情。琼筵绣轴寻常事，总让高门孝友声。
寿太守姚大章
作者：顾璘
朝代：明

耆旧襄阳满，耽吟复此翁。名跻作者列，身有古人风。避宠辞朱绂，含精守绛宫。谁云眉覆雪，转觉面如童。
寿姚孟恭七十
作者：顾璘
朝代：明

脩竹老翁何所求，紫芝歌动傲王侯。逃名岂羡金门贵，学礼仍看玉树稠。大道长生唯药鼎，清谈终日有茶瓯。堪誇世范传儒素，已许乡评占胜流。
寿姜节举人父母
作者：顾璘
朝代：明

七十二峰如列戟，太湖深护隐君庐。家贫莱妇能逃禄，身老庞公不著书。生理剩栽岩畔橘，旨甘时荐舍前鱼。青春令子方腾踏，云路遥乘驷马车。
寿张时琢
作者：顾璘
朝代：明

海翁醇儒冠，文艺乃馀事。岿然英宪朝，海内勤仰企。天人骑箕归，龙种发神骥。伯仲忝周旋，晚交属其季。诗名动岩壑，家鸡习书字。穆穆孝友姿，五常白眉异。庭阶衍芝兰，诸孙更妩媚。西来乞我词，献寿为遥致。既惊瑶环相，益叹箕裘世。大德享未终，后嗣宜尔炽。祝君寿千年，孙子据高位。源源馀庆流，乃尽天报意。
寿徐禹量母
作者：顾璘
朝代：明

绮阁斑衣呈寿酒，玉山丹实走仙桃。传诗令子人伦重，开国元功地望高。河鼓双星争送巧，秋千百索递分曹。相誇綵线清灯下，閒绣宫云满素袍。
寿易太守士美
作者：顾璘
朝代：明

清修乡国老文儒，后辈跄跄总不如。黄霸有才聊试郡，伏生从少已传书。高才晚剖荆山玉，美政新还合浦珠。林壑光阴方洒落，莫教门外候安车。
寿杨山人
作者：顾璘
朝代：明

巾舄飘飘山泽臞，偶然游戏入皇都。花前丝竹堪陶写，橘里棋枰绝叫呼。旧说登仙多鹤骨，谁家生子尽龙驹。汉廷丞相张苍老，羡尔能传大药垆。
寿罗处士
作者：顾璘
朝代：明

芳草閒云伴岁华，曾无名姓到公家。陈君坐拥儿孙盛，费老壶悬岁月赊。金检秘文垂薤叶，玉樽春酒浸桃花。东风散满枌榆社，处处看山到日斜。
寿许冢宰
作者：顾璘
朝代：明

肃肃群公表，经纶恊大猷。高名悬白日，正气凛清秋。迁谪君臣分，安危社稷忧。孤忠排众楚，远梦恋东周。郡化馀波溢，军容古法脩。迟迟登汲黯，侃侃见韩休。荐德舆情共，图王庙略投。艰难支厦木，契合济川舟。赤舄星辰近，文袍彩翠浮。殊恩沾赐予，庶品属甄收。礼乐恢天步，冈陵迈海筹。词林森玉树，鼎位入金瓯。柱石人方倚，丹青地已优。愿乘川至运，千载奉宸旒。
寿赵雪岩
作者：顾璘
朝代：明

五月五日夏令分，白头宾客寿田文。榴花弄色明深树，竹叶邀欢到夕曛。棋局不输安石墅，墨华长满阿欣裙。江南剩比燕京乐，令子无劳望白云。
寿郑户部唯东母夫人
作者：顾璘
朝代：明

北堂酒浮金爵光，东曹带系银鱼长。柏舟节操冰霜迥，翠翟威仪锦绣香。列鼎端居馀庆泽，称觞词客盛文章。从今老福如川涌，看列孙枝玉树行。
将往吴下成少子婚罗质甫徐一之俞鲁用泛舟送至令桥二首
作者：顾璘
朝代：明

千古秦淮水，离觞我辈来。山河形胜出，舟楫画图开。秋色丹枫映，羁怀片雨催。吟诗别亲友，重发谢公哀。婚嫁人间累，犹然及老夫。未成游五岳，先遣入三吴。恋别停孤棹，刘欢倒白壶。摩挲葛仙鼎，相向叹迷途。
将往吴下成少子婚罗质甫徐一之俞鲁用泛舟送至令桥二首·其一
作者：顾璘
朝代：明

千古秦淮水，离觞我辈来。山河形胜出，舟楫画图开。秋色丹枫映，羁怀片雨催。吟诗别亲友，重发谢公哀。
将往吴下成少子婚罗质甫徐一之俞鲁用泛舟送至令桥二首·其二
作者：顾璘
朝代：明

婚嫁人间累，犹然及老夫。未成游五岳，先遣入三吴。恋别停孤棹，刘欢倒白壶。摩挲葛仙鼎，相向叹迷途。
将赴灌阳
作者：顾璘
朝代：明

累岁倦行役，兹晨仍灌川。路危缠岭脊，草盛隐人肩。逐客穷愁地，荒城大有年。不才宽罪谴，何以报皇天。
将进酒
作者：顾璘
朝代：明

今日何日，景媚辰良。嘉客四五，杂坐高堂。主人罗广宴，炮兔炙肥羊。金壶注清酒，放歌笑千场。安能坐愁郁，徒使须发苍。君不见阿房峥嵘高入天，楚兵入关三月烟。又不见柞宫桂馆通沧海，茂陵孤坟竟何在。不如刘伯伦，杯行到手不肯停。天地且以为席幕，睨视贵介如螟蛉。今日乐相乐，急管交繁丝。清歌声宛转，华烛光参差。对酒不痛饮，孤负夭桃枝。拔剑自起舞，向君肝胆披。黄金去还来，国士难与期。男儿堕地抱意气，何用碌碌钱刀为。
小江口
作者：顾璘
朝代：明

汉水霜前落，微波一苇通。沙然红蓼色，岸袅白茅风。兴在烟霏际，年销马迹中。浮云休蔽目，流盻送归鸿。
小泛得黄楼诸山之胜
作者：顾璘
朝代：明

不奈城中役，重寻水上游。秋光俱白舫，山翠忽黄楼。竹覆溪门净，云藏石洞幽。诛茅饶野意，留语报沙鸥。
小画二首
作者：顾璘
朝代：明

斜日云横薄暮，空江木落高秋。云外稻粱自足，人间矰缴何求。泽苇江枫共远，玄凫白鹭争飞。借问渔舟安在，欲来垂钓妄归。
小画二首·其一
作者：顾璘
朝代：明

斜日云横薄暮，空江木落高秋。云外稻粱自足，人间矰缴何求。
小画二首·其二
作者：顾璘
朝代：明

泽苇江枫共远，玄凫白鹭争飞。借问渔舟安在，欲来垂钓妄归。
少年游·念往
作者：顾璘
朝代：明

南山豆陇，东门瓜地，天与十年间。傍水栽松，向风调鹤，俗事了无关。东君送上观风驾，逗留几时还。薄暮浮云，清宵明月，目断过江山。
屏山田舍
作者：顾璘
朝代：明

小溪风露带渔舲，曲坞松杉接草亭。夜久野云横树白，秋高山色过江青。长亲拙政知农事，暂学清斋适性灵。独笑吴中狂处士，强将身比少微星。
山中晚兴二首
作者：顾璘
朝代：明

古原浮夕照，灌木转晴风。人影梅苔上，鸡声竹树中。炊烟通壑瞑，积黍验年丰。长吏无苛政，农家乐事同。野旷少人烟，云霞起暮天。饮牛临古涧，射雉出平田。林屋松然火，山醪谷算钱。班荆有遗老，高论上皇前。
山中晚兴二首·其一
作者：顾璘
朝代：明

古原浮夕照，灌木转晴风。人影梅苔上，鸡声竹树中。炊烟通壑瞑，积黍验年丰。长吏无苛政，农家乐事同。
山中晚兴二首·其二
作者：顾璘
朝代：明

野旷少人烟，云霞起暮天。饮牛临古涧，射雉出平田。林屋松然火，山醪谷算钱。班荆有遗老，高论上皇前。
山夜
作者：顾璘
朝代：明

秋气振庭枝，山空响易悲。草寒蛩语涩，树老鹊巢危。古道因书得，衰颜赖酒持。未忘蝉蜕念，真笑虎头痴。
山庄即事和周子庚
作者：顾璘
朝代：明

十年无梦到东周，坦腹高眠杜若洲。狂吐肺肠投瓮盎，老持骸骨付菟裘。当楼月上山回昼，接畛风鸣麦弄秋。笑坐胡床歌散调，不须吹笛也风流。
山桥候送王道思
作者：顾璘
朝代：明

念与高人别，郊圻出饯遥。阳乌先羽节，夏叶暗河桥。凤起文堪羡，鹏抟势莫招。愿敷邹鲁化，终赞圣明朝。
山行有感
作者：顾璘
朝代：明

草径缘山百折回，霜台旌旆几人来。可怜万丈幽岩外，白日无光冻馁哀。
山行绝句十三首
作者：顾璘
朝代：明

开户霜如雪，登车日胜春。举目见千里，独慰游山人。天如碧玉版，群山各写形。高空无障翳，龙凤互鶱腾。青山八百里，蟠结千蛟龙。头角忽耸起，秀出云间峰。高低度岭频，清浅涉涧屡。恐已入天宫，山空无人语。涧口架飞梁，山腰束微路。悬厓有茅屋，尽是赍粮户。开山种云子，汲涧探乳泉。可羡岩穴民，得养龟鹤年。山风一披拂，千林舞寒叶。恍如艳阳时，花丛闹狂蝶。苍厓切云高，深涧万丈下。低头听泉声，风雨号静夜。径踏云边石，衣飘树杪风。绣鞍行一马，玉管引双童。胡然掠云起，忽尔落涧行。幽丛不见底，潏潏闻水声。涧道苍杉林，云寒白日阴。石壁相映起，肃穆愁人心。槎枒半折树，倾欹欲堕石。行人如飞仙，渺渺下青壁。磈砢万石底，滴沥泉一泓。裹茗欲煮尝，未有龙头铛。
山行绝句十三首·其一
作者：顾璘
朝代：明

开户霜如雪，登车日胜春。举目见千里，独慰游山人。
山行绝句十三首·其七
作者：顾璘
朝代：明

山风一披拂，千林舞寒叶。恍如艳阳时，花丛闹狂蝶。
山行绝句十三首·其三
作者：顾璘
朝代：明

青山八百里，蟠结千蛟龙。头角忽耸起，秀出云间峰。
山行绝句十三首·其九
作者：顾璘
朝代：明

径踏云边石，衣飘树杪风。绣鞍行一马，玉管引双童。
山行绝句十三首·其二
作者：顾璘
朝代：明

天如碧玉版，群山各写形。高空无障翳，龙凤互鶱腾。
山行绝句十三首·其五
作者：顾璘
朝代：明

涧口架飞梁，山腰束微路。悬厓有茅屋，尽是赍粮户。
山行绝句十三首·其八
作者：顾璘
朝代：明

苍厓切云高，深涧万丈下。低头听泉声，风雨号静夜。
山行绝句十三首·其六
作者：顾璘
朝代：明

开山种云子，汲涧探乳泉。可羡岩穴民，得养龟鹤年。
山行绝句十三首·其十
作者：顾璘
朝代：明

胡然掠云起，忽尔落涧行。幽丛不见底，潏潏闻水声。
山行绝句十三首·其十一
作者：顾璘
朝代：明

涧道苍杉林，云寒白日阴。石壁相映起，肃穆愁人心。
山行绝句十三首·其十三
作者：顾璘
朝代：明

磈砢万石底，滴沥泉一泓。裹茗欲煮尝，未有龙头铛。
山行绝句十三首·其十二
作者：顾璘
朝代：明

槎枒半折树，倾欹欲堕石。行人如飞仙，渺渺下青壁。
山行绝句十三首·其四
作者：顾璘
朝代：明

高低度岭频，清浅涉涧屡。恐已入天宫，山空无人语。
岁晏
作者：顾璘
朝代：明

宋玉长嗟秋气悲，天寒岁晏益凄其。浮云一望江湖远，短日微明草木衰。实少阳春祛雪霰，虚令羸老拜旌麾。埋轮揽辔俱前哲，转愧迂疏负盛时。
岁暮
作者：顾璘
朝代：明

垄麦已青出，春风隔岁回。天时频自换，人事转堪哀。雪少冬全热，云昏昼且霾。傥闻关政理，调燮望盐梅。
岘山浮碧亭呈黄湖州子和
作者：顾璘
朝代：明

平湖短棹镜中来，翠岫红亭罨画开。雾树散分洲渚断，云峰横带海天回。登高共续黄花节，藉草仍探白石杯。传道使君多暇日，每携宾从恣徘徊。
岭傍深溪见花柳甚幽
作者：顾璘
朝代：明

孤峰天畔绝人家，山杏山桃夹路花。欲访韩终求石髓，洞门深锁一溪霞。
岳坟
作者：顾璘
朝代：明

玉历将穷宋鼎移，长江东下水如驰。皇舆播越边尘暗，岁币和亲国论危。殿陛有谗难自拔，英雄无主竟何为。厓山海色连天尽，精卫空衔万古悲。
岳州临江驿见亡友凌溪子题壁怆然兴怀倚韵追悼
作者：顾璘
朝代：明

滇海形容老瘴烟，文章惊代已徒然。谗多城市俄生虎，运去英雄莫问天。旧学传家今有后，新诗题壁迥无前。颜回子夏元方驾，何处脩文作地仙。鹦鹉才高失帝庭，人间穷达转冥冥。久将尘土抛金紫，自慱声华付汗青。避地盟寒空卜筑，招魂歌就或来听。笛声莫怆山阳舍，琴操期闻中散灵。词笔飘飘压两都，当年声价许谁俱。争传庾信雄江左，竟误虞翻落海隅。友道金兰三世合，诗篇陶冶万人模。扁舟旧约江门路，千古伤心甓社湖。
岳州临江驿见亡友凌溪子题壁怆然兴怀倚韵追悼·其一
作者：顾璘
朝代：明

滇海形容老瘴烟，文章惊代已徒然。谗多城市俄生虎，运去英雄莫问天。旧学传家今有后，新诗题壁迥无前。颜回子夏元方驾，何处脩文作地仙。
岳州临江驿见亡友凌溪子题壁怆然兴怀倚韵追悼·其三
作者：顾璘
朝代：明

词笔飘飘压两都，当年声价许谁俱。争传庾信雄江左，竟误虞翻落海隅。友道金兰三世合，诗篇陶冶万人模。扁舟旧约江门路，千古伤心甓社湖。
岳州临江驿见亡友凌溪子题壁怆然兴怀倚韵追悼·其二
作者：顾璘
朝代：明

鹦鹉才高失帝庭，人间穷达转冥冥。久将尘土抛金紫，自慱声华付汗青。避地盟寒空卜筑，招魂歌就或来听。笛声莫怆山阳舍，琴操期闻中散灵。
岳王坟
作者：顾璘
朝代：明

崔巍中兴业，浩荡英雄才。刺身誓日月，驱甲鸣风雷。艰哉朱仙镇，天地划再开。君王亦何意，自卷旌旗回。中原本吾土，突骑胡为来。家昏鬼蜮啸，国破长城摧。宰木空南向，厓山益悲哀。举觞酹宿莽，歌罢魂俱颓。
岳麓书院
作者：顾璘
朝代：明

大道隐浮华，稽疑在明哲。心交限千里，命驾勇所决。幽讨向空山，三月语未辍。微言世非远，横议今复烈。愿因江汉流，一濯永清澈。
崇化寺梅泉
作者：顾璘
朝代：明

昔游岩中寺，梅花覆寒泉。不到三十载，梅摧秖空岩。陵谷幸无改，岂嗟浮物迁。清源出细窦，浅草涵微涓。山僧诵经处，独有龙蜿蜒。冲襟静相照，尘鞅忽已捐。漱齿叙幽事，洗钵修净缘。古殿夕阴起，苍林生远烟。佳兴不可尽，延伫情悠然。
崔司成后渠精舍八首
作者：顾璘
朝代：明

汩汩寒渠水，迢迢落太行。震雷崩断石，悬溜别清漳。灌注分林麓，栖迟得草堂。颇传崔子玉，新有浣花庄。清渠横舍后，碧色动城隅。寒掠垂檐幕，光摇插架书。斜风飘白鸟，落日倚红蕖。渺渺江湖兴，投竿岂羡鱼。司城捐佩日，归去濯清流。云水传青眼，鸡豚共白头。雨添双棹兴，花动四邻游。欲看西山色，林间更起楼。幽栖临水濑，野兴洽春郊。帖石成鱼笱，分泥上燕巢。琴尊宜暇日，农圃得新交。已识玄仍白，无劳客献嘲。闻道铜台下，鸬鹚旧有陂。新渠自谁凿，春水亦涟漪。枕席心愈静，园林物自私。相望淇澳近，移种竹千枝。开园非洛下，抱膝且隆中。出处关吾道，文章有至公。祗今瞻岳立，谁与叹途穷。一息图南翮，仍抟九万风。学士还书屋，银鱼向壁悬。王通才不小，刘向论何偏。抱瓮开蔬圃，披裘弄钓船。那知升斗水，中隐蛰龙眠。小筑家林接，幽寻野兴通。雨麻翻径绿，风枣堕阶红。地僻衣冠懒，心閒著述工。渠头秋水至，东望意无穷。
崔司成后渠精舍八首·其一
作者：顾璘
朝代：明

汩汩寒渠水，迢迢落太行。震雷崩断石，悬溜别清漳。灌注分林麓，栖迟得草堂。颇传崔子玉，新有浣花庄。
崔司成后渠精舍八首·其七
作者：顾璘
朝代：明

学士还书屋，银鱼向壁悬。王通才不小，刘向论何偏。抱瓮开蔬圃，披裘弄钓船。那知升斗水，中隐蛰龙眠。
崔司成后渠精舍八首·其三
作者：顾璘
朝代：明

司城捐佩日，归去濯清流。云水传青眼，鸡豚共白头。雨添双棹兴，花动四邻游。欲看西山色，林间更起楼。
崔司成后渠精舍八首·其二
作者：顾璘
朝代：明

清渠横舍后，碧色动城隅。寒掠垂檐幕，光摇插架书。斜风飘白鸟，落日倚红蕖。渺渺江湖兴，投竿岂羡鱼。
崔司成后渠精舍八首·其五
作者：顾璘
朝代：明

闻道铜台下，鸬鹚旧有陂。新渠自谁凿，春水亦涟漪。枕席心愈静，园林物自私。相望淇澳近，移种竹千枝。
崔司成后渠精舍八首·其八
作者：顾璘
朝代：明

小筑家林接，幽寻野兴通。雨麻翻径绿，风枣堕阶红。地僻衣冠懒，心閒著述工。渠头秋水至，东望意无穷。
崔司成后渠精舍八首·其六
作者：顾璘
朝代：明

开园非洛下，抱膝且隆中。出处关吾道，文章有至公。祗今瞻岳立，谁与叹途穷。一息图南翮，仍抟九万风。
崔司成后渠精舍八首·其四
作者：顾璘
朝代：明

幽栖临水濑，野兴洽春郊。帖石成鱼笱，分泥上燕巢。琴尊宜暇日，农圃得新交。已识玄仍白，无劳客献嘲。
左纽柏
作者：顾璘
朝代：明

仙翁鍊金鼎，化自秦汉前。祠树岁月古，霜皮相纠缠。道家骋神怪，谩语诬人天。吾嗔雷君忍，一火无留烟。
巧石
作者：顾璘
朝代：明

三茆奠神皋，灵槩萃兹谷。怪石非一状，蛟虎争起伏。苔花烂如绣，藤根走相束。残醉吾未醒，曲肱枕云宿。
己丑元旦和陈京兆祐卿
作者：顾璘
朝代：明

不上王侯典谒笺，独吟风雪度新年。柴门绝迹无车马，秫酒陶情谢管弦。却老自泥烧药鼎，求閒何待买山钱。喜闻京兆宽租税，白日沉沉祇醉眠。
己巳十二月十四日夜雷
作者：顾璘
朝代：明

岁暮月望夜云午，南山殷雷夹鸣雨。蛰虫惊诧鸡走藏，青帝玄冥果谁主。巫咸上天瞽史亡，空台无人识妖祥。披衣起坐残烛下，一夜不眠愁思长。
常山道中
作者：顾璘
朝代：明

旅况逢秋尽，山行叹路赊。旱来无野渡，乱后少人家。橘柚寒多实，夫容晚自华。愁云黯无极，肠断楚天涯。迢递常山道，千岩落木风。客程忧患里，秋色乱离中。问俗嗟生理，逢人说战功。伤心乌桕叶，默默不禁红。
常山道中·其一
作者：顾璘
朝代：明

旅况逢秋尽，山行叹路赊。旱来无野渡，乱后少人家。橘柚寒多实，夫容晚自华。愁云黯无极，肠断楚天涯。
常山道中·其二
作者：顾璘
朝代：明

迢递常山道，千岩落木风。客程忧患里，秋色乱离中。问俗嗟生理，逢人说战功。伤心乌桕叶，默默不禁红。
幕府山望江
作者：顾璘
朝代：明
体裁：古风

昨梦江上游，巨浪动枕前。今登山头望，江色转可怜。青峰几千仞，倒卧中流天。人声落浦溆，树杪浮行舡。物理反相媚，乐意良已偏。因寻达磨室，仰叩西来禅。面壁恐心死，渡芦事亦颠。不如结同好，啸咏攀云烟。一醉更一醒，明日还复然。
幕府山望江
作者：顾璘
朝代：明

昨梦江上游，巨浪动枕前。今登山头望，江色转可怜。青峰几千仞，倒卧中流天。人声落浦溆，树杪浮行船。物理反相媚，乐意良已偏。因寻达磨室，仰叩西来禅。面壁恐心死，渡芦事亦颠。不如结同好，啸咏攀云烟。一醉更一醒，明日还复然。
平宁藩后上乔司马
作者：顾璘
朝代：明

太行西横天下脊，降神昭代生乔公。突如大岳起中域，培塿琐细安能同。又如巨壑动千顷，澄鉴品类含光融。今之留都古丰镐，九庙翼翼崇玄宫。周南节钺帝所授，文武韬略雄江东。羊祜绥怀亘千里，萧何填抚熙群工。石城钟阜倍生色，龙虎吐气长葱葱。去年刘濞逞凶犷，乌合群盗持刀弓。出门北望色沮丧，髑髅已属提携中。亚夫高卧足不动，兵符飞羽须臾通。上游屹张掎角势，诸道兢奋勤王功。舳舻百艘竟崩溃，烈焰一举鲸波红。我皇英年孝且武，金戈铁甲临元戎。乔公泣血扣马首，小丑讵足劳皇躬。献俘受馘大礼毕，跪捧翠华回六龙。三军凯还伐金鼓，声动海宇连穹窿。明堂奏颂朝贡入，解泽下沛苏疲癃。勒功且立会稽石，铸鼎直尽荆山铜。云台功臣谁第一，国论共闻归发踪。侯王圭壁行照耀，山河带砺何终穷。？也都门老宾客，十年江海嗟飘蓬。喜闻乡国再安堵，遥逐父老歌清风。但愿天子寿考亿万岁，置公左右开宸聪。刍荛之言无少蒙，永绝前日忧忡忡。
平宁藩后上乔司马
作者：顾璘
朝代：明
体裁：古风

太行西横天下脊，降神昭代生乔公。突如大岳起中域，培塿琐细安能同。又如巨壑动千顷，澄鉴品类含光融。今之留都古丰镐，九庙翼翼崇玄宫。周南节钺帝所授，文武韬略雄江东。羊祜绥怀亘千里，萧何填抚熙群工。石城钟阜倍生色，龙虎吐气长葱葱。去年刘濞逞凶犷，乌合群盗持刀弓。出门北望色沮丧，髑髅已属提携中。亚夫高卧足不动，兵符飞羽须臾通。上游屹张掎角势，诸道兢奋勤王功。舳舻百艘竟崩溃，烈焰一举鲸波红。我皇英年孝且武，金戈铁甲临元戎。乔公泣血扣马首，小丑讵足劳皇躬。献俘受馘大礼毕，跪捧翠华回六龙。三军凯还伐金鼓，声动海宇连穹窿。明堂奏颂朝贡入，解泽下沛苏疲癃。勒功且立会稽石，铸鼎直尽荆山铜。云台功臣谁第一，国论共闻归发踪。侯王圭壁行照耀，山河带砺何终穷。�也都门老宾客，十年江海嗟飘蓬。喜闻乡国再安堵，遥逐父老歌清风。但愿天子寿考亿万岁，置公左右开宸聪。刍荛之言无少蒙，永绝前日忧忡忡。
平宁藩后上乔司马
作者：顾璘
朝代：明

太行西横天下脊，降神昭代生乔公。突如大岳起中域，培塿琐细安能同。又如巨壑动千顷，澄鉴品类含光融。今之留都古丰镐，九庙翼翼崇玄宫。周南节钺帝所授，文武韬略雄江东。羊祜绥怀亘千里，萧何填抚熙群工。石城钟阜倍生色，龙虎吐气长葱葱。去年刘濞逞凶犷，乌合群盗持刀弓。出门北望色沮丧，髑髅已属提携中。亚夫高卧足不动，兵符飞羽须臾通。上游屹张掎角势，诸道兢奋勤王功。舳舻百艘竟崩溃，烈焰一举鲸波红。我皇英年孝且武，金戈铁甲临元戎。乔公泣血扣马首，小丑讵足劳皇躬。献俘受馘大礼毕，跪捧翠华回六龙。三军凯还伐金鼓，声动海宇连穹窿。明堂奏颂朝贡入，解泽下沛苏疲癃。勒功且立会稽石，铸鼎直尽荆山铜。云台功臣谁第一，国论共闻归发踪。侯王圭壁行照耀，山河带砺何终穷。𡑝也都门老宾客，十年江海嗟飘蓬。喜闻乡国再安堵，遥逐父老歌清风。但愿天子寿考亿万岁，置公左右开宸聪。刍荛之言无少蒙，永绝前日忧忡忡。
平江江边马上作
作者：顾璘
朝代：明

信马微吟野水边，水光人意静相怜。祗今吹角归城府，何似持竿入钓船。
幽人
作者：顾璘
朝代：明

竹静风己归，亭虚云自过。幽人了无事，坐玩閒芳堕。
幽居十二咏和鲁南 其一 煮茗
作者：顾璘
朝代：明

为有馀酲在，还牵睡思繁。汲泉敲石火，先试小龙团。
幽居十二咏和鲁南 其七 移榻
作者：顾璘
朝代：明

花开前后圃，月照东西檐。总为怜花月，移床不自嫌。
幽居十二咏和鲁南 其三 洗砚
作者：顾璘
朝代：明

旧污涤乃去，新美净乃留。清清池水侧，与尔勤交修。
幽居十二咏和鲁南 其九 养蒲
作者：顾璘
朝代：明

芳根恶浮尘，纤叶爱澄露。它生愿化汝，濯濯居净土。
幽居十二咏和鲁南 其二 焚香
作者：顾璘
朝代：明

烟生沈水细，火宿博山温。鼻观自相媚，无劳矜返魂。
幽居十二咏和鲁南 其五 扫径
作者：顾璘
朝代：明

清心唯素月，满意祇苍苔。落叶时相妒，那能不扫开。
幽居十二咏和鲁南 其八 拭几
作者：顾璘
朝代：明

游尘彼何物，暗我净几光。拂拭诚多劳，憎爱各有常。
幽居十二咏和鲁南 其六 捲幔
作者：顾璘
朝代：明

每报庭花发，烦余捲幔看。东风先会意，吹搭小阑干。
幽居十二咏和鲁南 其十 灌花
作者：顾璘
朝代：明

众芳植庭曲，地润花自饶。物情苟相赖，可惮抱瓮劳。
幽居十二咏和鲁南 其十一 摘蔬
作者：顾璘
朝代：明

右丞斋露葵，拾遗饭苍葈。朱门竞肥秾，野老独宜此。
幽居十二咏和鲁南 其十二 种树
作者：顾璘
朝代：明

种树取柔条，人言老难待。所贵适目前，胡为计身外。
幽居十二咏和鲁南 其四 检书
作者：顾璘
朝代：明

眼迷四库籍，手倦三绝编。愿寻橐驼传，送此龙钟年。
幽居十二咏和鲁南·煮茗
作者：顾璘
朝代：明

为有馀酲在，还牵睡思繁。汲泉敲石火，先试小龙团。烟生沈水细，火宿博山温。鼻观自相媚，无劳矜返魂。旧污涤乃去，新美净乃留。清清池水侧，与尔勤交修。眼迷四库籍，手倦三绝编。愿寻橐驼传，送此龙钟年。清心唯素月，满意祇苍苔。落叶时相妒，那能不扫开。每报庭花发，烦余捲幔看。东风先会意，吹搭小阑干。花开前后圃，月照东西檐。总为怜花月，移床不自嫌。游尘彼何物，暗我净几光。拂拭诚多劳，憎爱各有常。芳根恶浮尘，纤叶爱澄露。它生愿化汝，濯濯居净土。众芳植庭曲，地润花自饶。物情苟相赖，可惮抱瓮劳。右丞斋露葵，拾遗饭苍葈。朱门竞肥秾，野老独宜此。种树取柔条，人言老难待。所贵适目前，胡为计身外。
幽居和徐禹亮
作者：顾璘
朝代：明

弱云横路飐游丝，春去山花不自知。门巷草深玄鹿乳，池塘烟暝白鸥饥。风鸣竹屿寒潇洒，日照荷衣翠陆离。多病迩来人事减，深岩高卧复何为。
幽怀二首
作者：顾璘
朝代：明

文章经纬业，制作贵有程。六籍出元圣，道奥非华英。自从删述来，尔雅存西京。马迁缀古史，笔力驱沧溟。苏李起介胄，诗辞霭和平。今观宇宙间，日月垂天明。小儒竞绮丽，琐屑如繁星。吾衰志未泯，愿缔诸贤盟。扬雄强模拟，何啻苍蝇声。昌黎文章伯，后代罕俦匹。李杜虽云雄，气格差甲乙。奈何赋长篇，退让如自失。想像巨刃扬，魂魄生战慄。乃知作者苦，穷探极幽密。譬对百战场，动静慎师律。守正兼设奇，变化贵神出。左车井陉谋，淮阴几见绌。多畏乃胜人，名家有深术。
幽怀二首·其一
作者：顾璘
朝代：明

文章经纬业，制作贵有程。六籍出元圣，道奥非华英。自从删述来，尔雅存西京。马迁缀古史，笔力驱沧溟。苏李起介胄，诗辞霭和平。今观宇宙间，日月垂天明。小儒竞绮丽，琐屑如繁星。吾衰志未泯，愿缔诸贤盟。扬雄强模拟，何啻苍蝇声。
幽怀二首·其二
作者：顾璘
朝代：明

昌黎文章伯，后代罕俦匹。李杜虽云雄，气格差甲乙。奈何赋长篇，退让如自失。想像巨刃扬，魂魄生战慄。乃知作者苦，穷探极幽密。譬对百战场，动静慎师律。守正兼设奇，变化贵神出。左车井陉谋，淮阴几见绌。多畏乃胜人，名家有深术。
广成仙人歌赠秦隐君
作者：顾璘
朝代：明

崆峒嵯峨入紫冥，中有至人云广成。呼吁元化为气母，偃仰天地同长生。昔日轩皇御八荒，谓言得仙贵可忘。万乘亲过岩穴下，頫首不敢窥藜床。洪言如钟剖玄旨，金液融光化尘滓。白日骑龙登绛霄，下视六宫如敝屣。海变陵迁春复秋，瑶台金阙漫悠悠。云谁象外得真悟，东海隐君秦少游。隐君颜色少如童，八表冥冥睇远鸿。桃花洞口人烟静，橘树州边岁事丰。广成仙，今安在，青山拂石长相待。何时招手一归来，鹤驾飘飘度云海。
庆礼毕辞朝口号
作者：顾璘
朝代：明

晓漏遥辞丹凤门，炉烟近对紫云轩。金函拜表趋王会，玉馔宣筵识圣恩。宫花影转千官肃，海日光临九极尊。愿使远臣分岳牧，长瞻明主正乾坤。
应城晓发
作者：顾璘
朝代：明

秉烛通窗暗，披衣起漏残。乌啼台树晓，蛩咽井芜寒。向老嗟行役，为官愧素餐。循良求不易，冻馁待谁安。
庚辰元日
作者：顾璘
朝代：明

诸侯玉帛会长安，天子旌旗下楚关。共想正元趋紫殿，翻劳边将从金鞍。沧江饮马波先静，黄竹回銮雪正乾。北极巍巍天咫尺，五云长护凤楼寒。
度岭赴耒阳三首
作者：顾璘
朝代：明

斜日半岩阴，回溪百丈深。蹬危元借石，叶老不辞林。元夕村村鼓，春山处处花。韶光宜对酒，行客倍思家。椒团黄粉腻，柳染翠丝匀。献颂宜新岁，攀条怆远人。
度岭赴耒阳三首·其一
作者：顾璘
朝代：明

斜日半岩阴，回溪百丈深。蹬危元借石，叶老不辞林。
度岭赴耒阳三首·其三
作者：顾璘
朝代：明

椒团黄粉腻，柳染翠丝匀。献颂宜新岁，攀条怆远人。
度岭赴耒阳三首·其二
作者：顾璘
朝代：明

元夕村村鼓，春山处处花。韶光宜对酒，行客倍思家。
度枫木岭
作者：顾璘
朝代：明

初谓山拂天，飞鸟不可度。逡巡蹑危磴，乃即我行路。百折顿攀援，十步九回顾。高林忽在下，衣襟有云雾。倒景犹照人，平地黯将暮。方当日月过，似可捉乌兔。飞瀑如天河，所少鹊成渡。东北望故乡，江流莽倾注。长风动万里，独立难久伫。
度火甲诸小岭
作者：顾璘
朝代：明

大岭何如小岭多，车如鸟翼倏经过。千岩万壑穷奇状，阆水蓬山更若何。
度磨石岭
作者：顾璘
朝代：明

磨石岭头春日晴，白云如絮绕车生。前生似得丹砂力，长向青天掉臂行。
度退田安乐诸坡三首
作者：顾璘
朝代：明

平峦绝顶路逶迤，飞盖青霄引画旗。只恐人从千里见，误传旌节降云师。千仞峰头见日光，起挥袍袖拂青苍。蛮天且喜浮云尽，拭目长安紫极傍。仰随飞鸟起高天，俯逐游鱼坠九渊。若遣王阳经此地，定知中道即回鞭。
度退田安乐诸坡三首·其一
作者：顾璘
朝代：明

平峦绝顶路逶迤，飞盖青霄引画旗。只恐人从千里见，误传旌节降云师。
度退田安乐诸坡三首·其三
作者：顾璘
朝代：明

仰随飞鸟起高天，俯逐游鱼坠九渊。若遣王阳经此地，定知中道即回鞭。
度退田安乐诸坡三首·其二
作者：顾璘
朝代：明

千仞峰头见日光，起挥袍袖拂青苍。蛮天且喜浮云尽，拭目长安紫极傍。
康谷道中见梅花
作者：顾璘
朝代：明

万木萧条积雪寒，空斋愁坐岁华阑。春风十日知多少，己得梅花道上看。
异风行
作者：顾璘
朝代：明

季春之月日应柳，野客维舟汶川口。此方赤旱罹百忧，复尔颠风示灾咎。黑云勃郁西北生，轮囷直上掩太清。嘘烟噫气塕然至，白日不得为光明。沙飘石走樯柱折，鸡犬窜匿皆狂鸣。草茅半捲向空落，大麦小麦扬枯茎。阴霾沉沉血色赤，赫如伯益烈火焚榛荆。万窍雷呼动天地，又如真宰下与群妖争。宋郊六鹢飞且退，昆阳虎豹各战惊。蓬窗孤坐不敢寐，旅魂惨怛伤和平。忆昔壬申群盗起，梁宋灾徵每如此。十年白骨撑乱麻，父老悲号未云已。祗今尧舜居明堂，辟除凶慝登贤良。璿玑方调七政理，此事乖剌诚何祥。世无瞽史知天道，独立沉吟向苍昊。
引涧
作者：顾璘
朝代：明

山涧雨新溢，黄流浩纵横。晨兴事疏引，下汇方池清。物理各有因，匪人曷由成。
弘济寺江阁
作者：顾璘
朝代：明

北山高无极，江水下浤深。飞阁嵌虚无，宛挂垂萝阴。危柱袅相拄，棂轩控千寻。游目信绝奇，蹑足惧弗任。旁临得平坂，云水际萧森。参差罗高木，倾仄悬灵岑。洪波动其前，浩渺空人心。劳歌不自慰，浊酒时一斟。天长去鸟没，日落清猿吟。欲止神悚惕，踟蹰下空林。
张侍御平海凯歌
作者：顾璘
朝代：明

将军受脉庙谟同，御史临戎使节雄。早向海滨销白刃，却归天上拜彤弓。绣服南行草树荣，楼船南下海波平。儒生旧负勤王略，天子新闻破虏名。阊门晴日射金戈，马上常麾白羽过。貔虎晓屯云作阵，鲸鲵夜斩血成波。南郡冰霜肃宪威，东吴山水拱皇畿。青春冉冉江花发，白日迟迟海燕飞。
张侍御平海凯歌·其一
作者：顾璘
朝代：明

将军受脉庙谟同，御史临戎使节雄。早向海滨销白刃，却归天上拜彤弓。
张侍御平海凯歌·其三
作者：顾璘
朝代：明

阊门晴日射金戈，马上常麾白羽过。貔虎晓屯云作阵，鲸鲵夜斩血成波。
张侍御平海凯歌·其二
作者：顾璘
朝代：明

绣服南行草树荣，楼船南下海波平。儒生旧负勤王略，天子新闻破虏名。
张侍御平海凯歌·其四
作者：顾璘
朝代：明

南郡冰霜肃宪威，东吴山水拱皇畿。青春冉冉江花发，白日迟迟海燕飞。
张参戎园十首
作者：顾璘
朝代：明

时物易代谢，名园偏较迟。松杉无改色，花卉递生姿。托兴双樽酒，澄心一镜池。请看新种竹，取次发孙枝。郁郁吴山色，居然隐几看。岩峦排闼至，风雨捲帘寒。尽日开图画，伊谁振羽翰。差差龙凤岭，飞舞绕朱栏。兀坐华轩下，相邀待月生。未看离大海，先喜照前楹。庾老情非浅，陈王赋欲成。绕池多少树，萧索送秋声。迟日散花影，离离幽意新。美人娇写照，狂客醉留春。醒酒宜眠石，搴芳莫动尘。年来空色相，己悟净为真。东风吹玉蕊，晴雪谩离披。石径寒香积，苍苔晚色宜。多情沾短屐，故作泛残卮。无限相思恨，君听横笛词。一春长病酒，小啜向寒塘。掬得梅花影，添留齿颊香。填胸无俗物，吐论发馀芳。悟取清冷味，何须列鼎尝。月痕如半璧，下印碧池深。光动虚无境，寒龙不敢吟。空林垂露采，清夜净人心。坐尽西岩影，悠然万籁沉。石洞夜何扃，云归宿杳冥。海天藏蜃气，山雨带龙腥。大隐聊同憩，高飞本自灵。翻然看出轴，万里震风霆。怪石㟏岈立，雄姿对吐吞。平泉三品贵，泰岳丈人尊。总谓云根秀，谁当砥柱存。定教狂老米，袍笏拜辕门。将军池下水，洗砚变成玄。地觉风流胜，人疑造化偏。龙蟠云共黑，鹅戏雪矜妍。报尔山阴县，王家旧事传。
张参戎园十首·其一
作者：顾璘
朝代：明

时物易代谢，名园偏较迟。松杉无改色，花卉递生姿。托兴双樽酒，澄心一镜池。请看新种竹，取次发孙枝。
张参戎园十首·其七
作者：顾璘
朝代：明

月痕如半璧，下印碧池深。光动虚无境，寒龙不敢吟。空林垂露采，清夜净人心。坐尽西岩影，悠然万籁沉。
张参戎园十首·其三
作者：顾璘
朝代：明

兀坐华轩下，相邀待月生。未看离大海，先喜照前楹。庾老情非浅，陈王赋欲成。绕池多少树，萧索送秋声。
张参戎园十首·其九
作者：顾璘
朝代：明

怪石㟏岈立，雄姿对吐吞。平泉三品贵，泰岳丈人尊。总谓云根秀，谁当砥柱存。定教狂老米，袍笏拜辕门。
张参戎园十首·其二
作者：顾璘
朝代：明

郁郁吴山色，居然隐几看。岩峦排闼至，风雨捲帘寒。尽日开图画，伊谁振羽翰。差差龙凤岭，飞舞绕朱栏。
张参戎园十首·其五
作者：顾璘
朝代：明

东风吹玉蕊，晴雪谩离披。石径寒香积，苍苔晚色宜。多情沾短屐，故作泛残卮。无限相思恨，君听横笛词。
张参戎园十首·其八
作者：顾璘
朝代：明

石洞夜何扃，云归宿杳冥。海天藏蜃气，山雨带龙腥。大隐聊同憩，高飞本自灵。翻然看出轴，万里震风霆。
张参戎园十首·其六
作者：顾璘
朝代：明

一春长病酒，小啜向寒塘。掬得梅花影，添留齿颊香。填胸无俗物，吐论发馀芳。悟取清冷味，何须列鼎尝。
张参戎园十首·其十
作者：顾璘
朝代：明

将军池下水，洗砚变成玄。地觉风流胜，人疑造化偏。龙蟠云共黑，鹅戏雪矜妍。报尔山阴县，王家旧事传。
张参戎园十首·其四
作者：顾璘
朝代：明

迟日散花影，离离幽意新。美人娇写照，狂客醉留春。醒酒宜眠石，搴芳莫动尘。年来空色相，己悟净为真。
张司徒所画山国图歌
作者：顾璘
朝代：明

滇南一道盘云上，永昌巍巍更相望。水流直下洱海深，陆地夫容矗相向。小石纷磊磊，大石高盘陀。连空互撑叠，仰睇青嵯峨。攒峰插牛斗，飞涧悬天河。崩崖倾断下无地，但见猿猱挂罥号烟萝。丹砂空青，的皪岩阿。宝玉夜烱，灵光荡摩。天门洞开，紫宫逶迤。玉女对侍，星官骈罗。至高之极始见此，辽绝下奈诸方何。马蹄缄铁尚不得度，行人跛鳖焉能过。我生水国多见水，不图山高乃如此。画家山水贵相半，吁嗟谁悉寰区理。南园大老司徒公，维山降神为世雄。晚张能事发新格，尽吐磈礧之心胸。引缣迅扫鸣长风，颠林倒壑貌不同。苍云黯惨喧霹雳，白日照耀开鸿濛。蛟龙盘拿古木死，蝀螮漂疾飞梁通。千峦万嶂堆墨华，忽然平旷披风沙。楪榆开凿巂君国，桃源点缀秦人家。孤城四面削玄壁，危楼仄立明丹霞。时清颇知官府静，化远亦爱蛮夷嘉。老翁戏猎逐黄犬，娇女明妆簪素花。形胜分明在指顾，风俗想像增咨嗟。腾冲靡莫馀千里，部落微茫分远迩。更挥淡墨洒馀姿，遂使天涯穷尺纸。昨逢伯子示此图，瞠目惊叹从前无。乃知山岳气磅礴，不用滥漫谈江湖。今之好山有二老，太原司马吴门都。见此寄书定相索，公乎公乎须写数本万里络绎传吾徒。
张处士园葵
作者：顾璘
朝代：明

逸士逃江海，息影卧丘园。育物莳嘉植，冥心观化原。百卉各尔媚，乃眷倾阳根。丹蘤耀朱夏，翠茎承露繁。卫足智以周，凌寒道弥存。众美既有合，贞性固宜敦。撰德拟松柏，袭芳偕兰荪。永怀慎勿伐，玄契渺忘言。
张郎中宅晚集同孟中丞
作者：顾璘
朝代：明

曲榭临秋水，芳筵及暮钟。稽康真野鹤，郭泰总人龙。赋接风襟爽，杯浮露醑浓。霜威方豫悦，玉漏合从容。
归自灌阳望湘山口占
作者：顾璘
朝代：明

十日别湘山，见如故人面。何况石头城，是侬旧乡县。